Ekinaren ekinez\tXehetasunak\nKategoria: kirolak\tNoiz argitaratua: Azteazkena, 05 Ekaina 2013 11:11\tNork idatzia: Iker Zabala\tAldizkari honetako Berba Bi atalean mintzatu ginen duela hilabete batzuk Amets Txurruka txirrindulariarekin. Garai hartan Etxebarriako kirolariak ez zuen une gozoegia bizi, izan ere, azken urteetan Euskaltel-Euskadi taldearen barnean aritu ondoren, proiektu laranjak albo batera utzi zuen. Pedalari eragiten jarraitzeko Caja Rural-en eskaintza onartu zuen bizkaitarrak, kanpotik ikusita atzera urrats nabarmena.\nHalere, Txurrukak, bere ibilbidean erakutsiriko umiltasun eta adore ezabezinak baliatuz, bere buruari plazaraturiko erronka gisa hartzen zuen, beste lasterketa molde batzuetan barneratzeko aukera, Euskal Herriko eta inguruetako txapelketetaz gozatzeko abagunea. Bada, bere garaian adierazitako jarrera haren ondoriozko uzta jasotzen hasi da txirrindularia, Asturiasko itzulian etapa bat eta itzulia bera irabaztea lortu baitu.\nHanditasunetik txikitasunera dagoen distantzia handia dela ondo badakigu, eta Txurrukak lehen pertsonan behatzea lortu du azken boladan. Euskaltelen urteetan zehar besteentzako lanean aritu da, hein handienean, edo lasterketa handietan presentzia nabarmena erdiesteko eskapada neketsuetan murgildua; taldearen onura lehen mailan jarriz eta norberaren interesak golkotik behera irentsiz. Txirrindularitzaren arauak dira, talde nortasunaren oinarriak sendotzearen bideak. Urte horien balantze numerikoa, antzua: zenbait irri egon badira ere, tartean 2007an Frantziako Tour-ean erdietsiriko lehiakortasunaren maillot-a, garaipenen kopurua zero izan zen. Kirola zenbakietara gutxitzea bidezkoa ez dela badakigun arren, horrela neurtzen dira egungo bizikletaren parametroak.\nLan guzti horren etekina jasotzeko unea berandu iritsi bada ere, azkenik badaki Amets Txurrukak, txirrindukari saiatu eta langileak, denboraldian zehar esfortzu adierazgarriak burutu ondoren, zer den helmuga besoak altxata igarotzea. Are gehiago, itzuli bat bereganatzearen zaporea ere ezagutu du bizkaitarrak. Narancoko tontorrean bizirikoa, halere, hasiera baino ez dela ziurtatzen du Txurrukak. 31 urterekin, ibilbideko heldutasun puntu zoragarrian dago Caja Rural-ekoa, eta oraindik ere arrakasta gehiago etor daitezkeenaren susmoa adierazi du. Begiz jota duen xede nabarmenena, Espainiako itzulian etaparen bat irabazi ahal izatea. Hortik aurrerakoak auskalo, akaso goi mailako taldeetara bueltatzearen erronka planteagarria izan daiteke.\n20 segundo 35 urterekin\tXehetasunak\nKategoria: kirolak\tNoiz argitaratua: Azteazkena, 29 Maiatza 2013 08:27\tNork idatzia: Iker Zabala\tGlobalizazio egun hauek etxetik kanporako ikuspegia etengabe izatera behartzen gaituzte. Beste garai baten ez zen horrela. Lanean gustora egon, eta jaioterritik zenbat eta gertuago bizi, hobeto. Bada, esan bezala, lanaren urritzeak eta internazionalizazioa egonkortzeak urrutira begiratzera behartzen gaituzte. Berria izan daiteke oraindik ere, baina praktika hau kirolean are enfatizatuagoa egon da, eta ez da gaur egungo fenomenoa. Galde diezaiotela bestela Manuel Almunia atezain nafarrari. Hain zuzen ere azken garaiotan Watford Ingalaterrako taldearen ezusteko heroiari.\nAlmuniaren ibilbidea, beste hainbat gazterena bezala, herri talde txikian hasi zen, Oberenan hain zuzen ere. Txikitatik doaiak adierazten zituen heinean, laster igaro zen Osasunako harrobira, eta bertan, Taxonarreko zelaietan planteatu zuen, akaso futbolari profesional bilakatzeko aukera bat izan zezakeela. Bada, laster pairatu zuen halere, atezainen patu ohikoa, izan ere, postu murritza izanik, etxeko aukerak itxi egin zitzaizkion. Eta bertan hasi zuen iruñarrak taldez talde burutu zuen ibilbide saiatua, etengabe postua irabaziz, Cartagonova, Sabadell, Recreativo de Huelva edo Albacete bezalako taldeetan, Euskal Herrian ere, Eibarren hain zuzen, geltokia egin zuela. Eta hala iritsi zitzain bizitzako aukerarik nabarmenena. Arsène Wegner-en deia jaso zuen, Arsenal talde boteretsuaren atea defendatzeko nahi zuen manager frantziarrak. Bere ibilbideko urterik onenak izan ziren ezbairik gabe, 7 denborada orotara, hainbat momentu nabarmenekin, tartean Bartzelonaren aurka txapeldunen ligako finalean jokaturiko minutuak, Lehmann atezain titularra egotzi ondoren, edo Community Shield eta FA Cup tituluak irabazi izana. 2007tik 2010erako urteak izan ziren batez ere arrakastatsuak Almuniarentzat, hamaikakoetan finkoa baitzen nafarraren izena. Bere izarra gutxika gutxika itzaltzen hasi zen orduan, eta London-eko taldea utzi zuen, bere aintzinako usadioari jarraiki, taldez talde ibilbidea berhartuz. Ingalaterrako futbolean esperientzia handiko atezain gisa onartua, ez zuen arazorik izan, lehenbizi West Ham-en, eta azkenik, 35 urterekin, Championship-eko, alegia, bigarren mailako, Watford taldean aritzeko.\nHala iristen gara 2013ko maiatzaren 12ra. Urte ona burutu ondoren, igoera fasera sailkatzea lortu zuen Gianfranco Zola futbolari ohi mitikoa entrenatzaile duen taldeak. Hala, Leicester-en aurka kanporaketa lehiatua zuen Watford-ek. Joanekoan, Almunia atezain zuen taldeak 2 eta 1 galdu zuen, eta itzuliko partidan emaitza berdinarekin, kasu hontan Watford-en alde ari zen agortzen partida 95. minutuan. Momentu hortan epaileak penalty adierazi zuen Leicester-en alde. Estuasun bapatekoa harmailan, urte osoko esfortzua amildegiaren ertzean, bigarren mailan geratu beharraren izua. Anthony Knockaert frantziarrak hartu zuen Leicester-en alde kanporaketa ixteko ardura, eta momentu hortan azaldu zen Manuel Almunia. Jaurtiketa gogorra gelditzea lortu zuen, eta aldaratzean ere gelditu bikaina burutu zuen.\nEz da hori dena, halere. Atezain nafarrak kontraerasoa jarri zuen martxan. Bere taldekideak, gelditua zuziria balitz bezala esnatuak, indarrez zuzendu ziren aurkariaren atera eta 3 eta 1ekoa erdietsi zuen hala Troy Deeney aurrelariak, epaileak partidua amaitutzat emateaz batera. 20 segundo soilik izan ziren igaro zirenak, baina euskaldunaren geldituari esker, egoera zeharo irauli egin zen. Nekez izaten da atezaina horrelako matxaden protagonista, eta normalean, ibilbide bukaeran dauden jokalariak ez dira arrakasten heroiak bilakatzen. Denarekin, patuak merezimendu osoz irabaziriko arratsalde ederra eskaini zion Manuel Almuniari.\nAmetsen haustea Xehetasunak\nKategoria: kirolak\tNoiz argitaratua: Ostirala, 10 Maiatza 2013 09:12\tNork idatzia: Iker Zabala\tNormalean bizitzan ematen diren aldaketak ez dira momentu bakar batean gauzatzen. Zuritik beltzerako ibilbidean grisen gama anitz horretatik bidaia egin beharra dago, azkenik gauzak zeharo aldatzen direnerarte. Badira halere, beste metaketa batzuk, instant bakarrean ematen direnak, begiak berriro zabaltzen direnerako panorama erabat aldatuta egoteraino. Pablo Berasaluzek azken hilabeteetan izandako hazkundea ez da nolanahikoa izan. Esku pilotaren beteranoa, arrakasta sorta apala lortu duena. Aurreko koadroetan txinpartak ateratzen badakien jokalaria, baina XXI. mende hontako pilotari boteretsuenak irabazteko mugak adierazten zituena.\n35 urterekin bideko azken txanpan zela ematen zuen, frontoietan bukaerako gantxoak gauzatzen ari zenaren irudikapena, 1999an lorturiko binakako finala lorpen gaindiezin izango zuen ibilbidearen pixkanakako itzaltzea.Fenomeno ez ohikoa ematen hasi zen, halere. Pilotari berriztarrarentzat emaitza onak iritsi ziren. Geroz eta sendoago azaltzen zen, eta azken urteetan gaindiezin ematen zuten Olaizola II edo Martinez de Irujoren aurkako lehiak geroz eta berdinduagoak suertatzen ziren. Iazko 4 t'erdikoan, horrela, txapelketa zoragarria burutu zuen Berrizkoak, eta bukaerako ligaxkarako sailkatzea lortu zuen. Anekdotatik urrutiago ezartzen zen txapelketa burutu zuen Berasaluzek, eta horren baieztatzea bukatu berri den binakako txapelketa genuke. Jon Ander Albisurekin bikotea osatuz, lehiaketa zirraragarria burutu du Berasaluzek, amildegi ertzean odol hotzarekin jokatuz, eta partidak era sinestezinean altxatuz, azkenik finalerako txartela lortu arte. Frontoietako sentsazio berria zen berriztarra, 35 urte bete berriak zituela! Bizkaiko eskupilotan txapeldun berria noiz agertuko zain ziren lurraldeko frontoi zaleak, nork esan behar zien Berasaluzek, luzaro bazterturiko aurrelari finak har zezakeela hurrengo txapeldun bizkaitarra izatearen ardura.\nAurrekaririk gabeko berpizkundea, 1999 eta 2013ren bi binakako finalen arteko zikloa garaipenez ixteko aukera eskeintzen zion patuak Berasaluzeri. Aurrean bi aurkari sendo, Juan Martinez de Irujo eta Jose Javier Zabaleta. Miribilla frontoia Berasaluzeren arrakastaren lekuko izateko gertu, berriro ere Bilbon etxeko txapelduna txalotzeko zain. Eta momentu hortan 'crac' egin zuen denak. Tantu baten erdian lurrera zerraldo erori zen Berrizkoa, eskua ezkerreko hankan zuela. Akilesko tendoiaren haustura. Finala bertan behera. Sei hilabeteko geldialdi minimoa.\nUrteetan zehar ematen den gorakada ixil eta neketsua une bakar batean desegina gera daiteke. Galdera ikurra ezarri behar Berasaluze II.aren etorkizunean, nahiz eta kontratua 2016rako berritu duen Asegarcerekin. Halako kolpe latzaren ondoren berriro ere zutitzeko erronka nola gauzatzen den behatzea ikusgarria izango denaren zalantza gutxi da, halere.\nOnenen artera bueltatzeko xedea\tXehetasunak\nKategoria: kirolak\tNoiz argitaratua: Igandea, 05 Maiatza 2013 09:23\tNork idatzia: Iker Zabala\tErrugbyak Hego edo Ipar Euskal Herrian izan dezakeen oihartzuna ezberdina dela aitortu beharra dago. Talde bizkaitar eta gipuzkoarren artean azken urteak oparoak izan badira ere, Lapurdi edo Nafarroa Behereako errugby tradizioa askoz ere errotuagoa dago, eta bere kluben arrakastetan beha daiteke hau era agerikoan. Denarekin, baloi obalatuaren kirolak ez du panorama goxoegia utzi Frantziako ligako, Top 14ko, euskal ordezkarientzat. Agian lorpen nabarmenetara ohituta egotearen sindromearen ondorio.\nMiarritze Olympique taldeak azken urte onak izan ditu, sailkapeneko goiko postuak urtero urtero erdietsiz, eta ligako txapeldun hiru aldiz bilakatuz XXI. mende hontan. Bere lorpen zerrenda puztu egin zuen iaz, Amlin Challenge Cup txapelketa, Europa mailan dagoen bigarren lehiaketa esanguratsuena bereganatu baitzuen. Bada, Europako handietako bat bilakatu izanaren zeinurik nabarmenena azken 14 urteetan Heineken Cup-ean, txapeldunen ligan, alegia, parte hartu izana da. Aurtengo denboradak ez du albiste onegirik ekarri talde lapurtarrarentzat, izan ere, Laurent Rodriguez-en gizonek ez dute liga ona burutu, Europarako sailkapena urruti baitaukate jada liga bitartez, eta aurtengo txapelketa kontinentalei dagokionean ere atea itxi berri zaie, iaz bereganatutako Challenge kopan ere erori berri baitira.\nEsan bezala, azken aukera zen Miarritzeko taldearentzat berez ona izan ez den urtea aurrera ateratzeko, nahiz eta finalerdiak suposatzen zuen erronkaren tamaina izugarria zen. Aurrean Leinster talde irlandar beldurgarria zegoen, azken lau urteetan txapeldunen liga hirutan irabazi duena, eta aurten denboraldi makal samarra burutu badu ere, Europako talderik indartsuenetarikoa da ezbairik gabe. Denarekin, euskaldunak ez ziren inolaz ere kikildu eta Dublingo zelaian ziren 20,000 pertsona inguruk pizten zuten presioa kontutan izanda ere, matxada burutzeko bidean ezarri ziren. Borondatea eta ekintza ez dira, edozelan, baliokide izaten, askotan, eta irlandarrek bere indarra inposatu zuten, hasiera berdinduaren ondoren. Entseguak behin eta berriro erori ziren etxekoen alde, 44-16 ukaezin batetara heldu zen arte.\nBada, finalik gabe geratzeaz gainera, hurrengo urteko Heineken Cup-erako txartela ere geratu zen Dublingo zelaian. Lapurtarrek, azken 14 urteetan erdietsitako sailkapen marka ezingo dute jarraitu. Une batez atzera begiratzeko momentua da, beraz, eta kontsolidaturiko proiektua zenbateraino sendo bilakatu den behatzeko aukera. Izan ere, hurrengo denboradan berriro ere hortzak estutzea dagokie euskaldunei onenen arteko lehian egoteko.\nTxikituz handitu\tXehetasunak\nKategoria: kirolak\tNoiz argitaratua: Astelehena, 08 Apirila 2013 23:31\tNork idatzia: Iker Zabala\tTradizioa eta berrikuntzaren arteko talka da garaiotako giltzarri eta oreka nabarmenena. Kultura eta lurraldetasunak markaturikoa hertsiki jarraituz gero herdoildurik geratzeko arriskua dago, eta modernitatearen baliatze neurrigabeak norberaren sustraiak ahazteko eremu irristakorrera eramango gintuzke. Horrela, ondarea eta abangoardia proportzio egokietan probetan sartzea da aurrera egiteko formula bakarra. Nahiz eta esatea egitea baino askoz ere errazagoa den.\nEuskal tradizio eta etorkizunaren arteko bidegurutzean aurkituko genuke ezbairik gabe esku pilota. Euskal Herriko kirolaren historiaren lekuko, aldi berean XXI. mendeko kirol entzutetsu eta errespetatu, frontoiak betetzera iristen den tamainako ikuskizuna sortzeraino. Kirol xehea, soila. Larruzko pilota, bi horma eta txapa batekin soilik bidera daitekeena. Halere, osagai hauekin hainbat bide hauta daitezke, eta azpimarratu beharrik ere ez dago, gauza berriak sortzeko tartea bada oraindik ere. Horrela, azken urteetan hiru disziplina orokor gauzatzen dira esku pilotako enpresen arteko txapelketetan, jokalari kopurua eta frontoiaren luzeran aldaketak eraginez. Buruz burukoa, lau t'erdia eta binakakoa. Erdibiderako tarterik bai?\nBada, planteaturiko galderari baiezko erantzuna emateko ahalegina egin zuen duela urte bete baino pixkat gehiago komunitate pilotazaleak, eta hala, binakako bost t'erdiko txapelketa plazaratu zen. Kategoria berriaren izenak dioen bezalaxe, bikoteka jokatzen da, eta frontoiaren eremua laburtu. Apustu arriskatua tradizionalki purista izan den kirolaren barnean. Denarekin, ondo pentsaturiko estrategia gisa aurkeztu zen: publikoak ikuskizuna erregutzen duen garaietan, espazioa mugaraino konprimatzen da, lau pilotari oso toki murritzean sartuz. Hala, bikotearen arteko konpenetrazioa erabatekoa izan behar da, eta normalean itzalpean egoten diren atzelariek ere bere jokoa eraldatzeko aukera balia dezakete, pilotakada indartsuaren tresna ez baita baliagarri.\nIazko estreineko txapelketa arrakasta gisa hartu zuten antolatzaileek, eta Aste Santuan Zarautzen burutu den jaialdian ere ikuskizun ederra planteatu dute Aspeko pilotariek, disziplinaren baliagarritasuna testatzeko beste proba batetan. Hala, Jaunarena eta Zubietak Xala eta Peñagarikanori irabaziriko finalean, tanto ikusgarriak behatu ziren, molde berriak proposatzen zituztenak.\nGogoratu behar, egun horren maitatua den lau t'erdia beste garai batean balio gehiegi ez zuen modalitatea ere bazela, txapelketa 1989rarte egon baitzen erretiratua. Bost t'erdiko planteamendu honi dagokionean, akaso etorkizunean mesprezuz begiratuko den saiakera bizarro gisa hartuko da. Edo agian, batek daki, esku pilotaren zirkuitoan txokoa lortuko du, berez gustagarri eta anitza den kirola are gehiago aberastuz.\nMinak irabazten duenean Motorra amets, ametsa motor


Laguntza publikoak | CNMC\nBarne merkatu komunitarioaren gainean duen eraginetik harago, laguntza publikoa ematea -horien mota zeinahi dela ere- ekonomian esku hartzeko modu bat da, eta merkatuen funtzionamendua alda dezake. Izan ere, batzuetan, ekintza horrek kalteak eragin diezazkioke lehiari, eta interes publikoaren onera izan beharrean, horren kontra joan daiteke.\nUztailaren 3ko 15/2007 Legeak, Lehia Defendatzekoak, Espainiako lehia agintaritzak laguntza publikoen arloan dituen eginkizunak zehaztu eta sendotu ditu, lehia sustatzera bideratutako eskudantzien barruan.\nHain zuzen ere, 15/2007 Legeak gaitasuna ematen dio MLBNri laguntza-erregimenei eta banakako laguntzei buruzko txostenak egiteko eta botere publikoei merkatuetan lehia eraginkorrari eusteko aholkuak emateko. Era berean, Espainian emandako laguntza publikoei buruzko txosten bat egingo du MLBNk urtean.\nOtsailaren 22ko 261/2008 Errege Dekretuak, Lehiaren Defentsari buruzko Erregelamendua onesten duenak (7 eta 8 art.), laguntzen azterketa alderdi juridiko zein ekonomikoei buruzkoa izango dela xedatzen du, eta laguntza hori biltzen duen plangintza estrategikoa, horren oinarri arautzaileak edo emakida horren elementu positibo zein negatiboak baloratu ahalko direla, laguntza neurtzeko probaren barruan.\nAzkenik, aldizkari ofizialetan argitaratutako laguntza publiko nazionalen inguruko informazio-zentro telematiko bat abian jartzea azpimarratu behar da. Emakida horrek Europako Batzordeak kudeatzen duen Estatu laguntzen erregistroaren osagarri izan nahi du.


Nafarroa, lehen hiruhilekoan enpresa gehien galdu duen erkidegoa - Ekonomiaren KZ\nNafarroa, lehen hiruhilekoan enpresa gehien galdu duen erkidegoa\nNafarroa izan da urteko lehen hiruhilekoan enpresa gehien joan den erkidegoa, 2022ko lehen hiru hilabeteetan 46 lekualdaketa zenbatu baitira bere lurraldetik kanpo.\nEstatu osoan, lehen hiruhilekoan egoitza soziala autonomia-erkidego batetik bestera aldatu zuten enpresen kopurua % 14 jaitsi zen aurreko urteko aldi beraren aldean, Informa aholkularitza-enpresaren arabera (Cesceren filiala).\nAholkularitza-enpresaren arabera, 1.366 enpresak aldatu zuten egoitza soziala urtarriletik martxora, duela urtebete izandako 1.589 aldaketen azpitik, azken bi hiruhilekoetako zifrak gainditu arren.\nErkidegoen arabera, Madril da martxora arte saldo positibo handiena izan duen eskualdea, 88 enpresa batuz, hiruhilekoa positiboan itxi duten gainerako erkidegoen aurretik: Valentziako Erkidegoa (22), Euskal Autonomia Erkidegoa (11), Aragoi (10), Andaluzia (9), Balearrak (6), Asturias (5) eta Gaztela-Mantxa (4).\nAitzitik, Nafarroa da lehen hiruhilekoan saldo negatibo handiena izan duen eskualdea, 46 enpresa galduta; ondoren Katalunia (32), Gaztela eta Leon (27) eta Errioxa (11) daude.\nMadril da, halaber, enpresa-mugimendu handiena duen erkidegoa, 469 enpresaren etorrerarekin eta 381en irteerarekin, Kataluniaren (193 sarrera, 225 irteeraren aurrean) eta Andaluziaren (145 etorrera eta 136 irteera) aurretik.\nUrtarriletik martxora bitartean egoitza soziala lekuz aldatu zuten konpainien fakturazio-bolumena aztertuz gero, Madril (409 milioi), Euskadi (153 milioi) eta Valentziako Erkidegoa (58 milioi) dira fakturazio handiena hartu zutenak.\nLehenengo hiruhilekoan, fakturazio-bolumen handiena izan zuten hiru enpresak Viatris farmazeutikoa (Kataluniatik Madrilera), Agility Spain logistika-konpainia (Madrildik Kataluniara) eta Olivia Petroleum energetikoa (Andaluziatik Madrilera) izan ziren.\n← Iberdrolak 3.000 milioi inbertituko ditu hidrogeno berdean\nEraikuntzaren kostuak % 11,9 igo dira urtebetean →\nEtxebizitzen prezioa % 0,40 jaitsi da Euskadin\nTekniker, lagileen soldatak igotzera kondenatua


Maria Del Rio - Desberdintasunak\nEgungo testuinguruan, non krisi ekonomikoa agerikoa den eta aniztasuna ukatzen duten diskurtsoak ugaritzen ari diren, berebiziko garrantzia du birbanaketa eta aitortza dimentsioak bateratzeak.\nDesberdintasuna giza duintasunaren urraketa da, eta forma eta ondorio anitz ditu: aukeren galera, ziurtasun eza, pobrezia, osasun txarra, ezintasuna, antsietatea... Ez dago lotuta, beraz, bakarrik gaitasun ekonomikoarekin, kontzeptu zabalagoa da. Dena dela, argia da zein funtsezkoak diren birbanaketa politikak asimetriak leuntzeko eta aukerak zabaltzeko. Horrela, bizi kalitatea hobetzea lortzen da eta gizarte justuago eta demokratikoago baterantz aurrera egiten da. Hori bai, desberdintasun materiala murrizteko estrategiak ez dira nahikoak. Harago joatea beharrezkoa da.


DONFENGek DANOBATen konfidatzen du bere torneaketa arazoak konpontzeko\nDONFENGek DANOBATen jartzen du konfidantza bere torneaketa arazoak konpontzeko\nDanobat. Danobatgroup. Dongfeng. Torneaketa. Tornu horizontalak. Birabarkia.\n1969an sortua DONGFENG Motor Corporation Txinako 3 kotxe fabrikatzaile erraldoietako bat da. Enpresa honen negozioen artean bidaiarientzako ibilgailuak, ibilgailu komertzialak, motorrak, kotxe eta ekipoetako piezak eta osagaiak daude. Garapenean 40 urte baino gehiago daramatza eta I+G eta fabrikazio instalazio ugari jarri dituzte, eta baita banaketa sare zabala eta saldu osteko zerbitzua ere. Gaur egun, DONGFENGek DANOBATek Elgoibarren ekoiztutako tornu berri bat jaso du bere instalazioetan. Aukera honetaz baliatuz DongFeng Motor kooperatiba mugatuko ingeniari den Xiao Guang Sheng jaunarekin izan dugu hizketalditxo bat: G: Zein osagai mota fabrikatzen dituzue? Xiao Guang Sheng: Gaur egun gure produktu nagusia potentzia handiko diesel motorrak eta piezak dira. Gure gamak hiru produktu barneratzen ditu: DCi11, EQ4H eta EQX7. G:Zein mekanizazio prozesu erabiltzen zenuten birabarkietarako DANOBAT tornuan inbertitu aurretik? Xiao Guang Sheng: Bertako makinak eta NTC tornu japoniarrak erabiltzen genituen. Garai batean burdinurtuko birabarkiak egiten genituen. Urte batzuetara aldatu egin genuen gure fabrikazio prozesua, eta altzairuzko birabarkiak fabrikatzera pasatu ginen, askoz ere arinagoak zirenak, neurri konpaktuagokoak eta berezko motelgailu hobeagoarekin, baina material hau gogorragoa da eta ondorioz zailagoa mekanizatzen. Orain 10 urte VOLVO Trucks bisitatu genuen Espainian eta hantxe ikusi genuen DANOBAT tornuak erabiltzen zituztela beraien osagaiak fabrikatzeko eta tornu hauek erabiltzeak ekarriko lizkigukeen abantailez jabetu ginen. Orduan pentsatu genuen aukera ona izan zitekeela DANOBATera zuzentzea gure altzairuzko birabarkiak mekanizatzeko. Azkenik, behar genituen zehaztasun mailak lortu ahal izateko DANOBAT tornu horizontaletan inbertitzea erabaki genuen. G: DANOBAT tornuek erantzuten al diete zuen beharrei? Xiao Guang Sheng: DANOBAT NA tornuek gure produktuek behar duten zehaztasunari erantzuten diete eta gainera leku gutxiago hartzen digute plantan. Tamaina handiko birabarkiak mekanizatzeko NA1500 2TS-2CM modeloa aukeratu genuen makina hau gai baitzen 450 mm arteko diametroko osagaiak eta 1500 mm-ko luzerako osagaiak mekanizatzeko birabarkien ertzak eta euskarriak mekanizatzeko erabiltzen ditugunak, hain zuzen ere. DANOBAT tornuek bi dorretxo dituzte goi aldean, bi puntu eta erpe erretraktil, alboetako aurpegiak biratzeko aukera ematen dutenak. Ezaugarri hauei esker piezak mekanizatzeko nahikoa da behin bakarrik prestatzea bi dorretxoak aldi berean lanean badaude ere, honela zikloaren denbora asko hobetzen baita. G: Azkeneko urteetan mekanizatu beharreko piezek izan al dute aldaketarik? Xiao Guang Sheng: Urteak joan ahala gure piezek diseinu aldaketak jasan dituzte baina DANOBAT gai izan da aldaketa hauetara egokitzeko eta gure produktuentzako irtenbide oso eta egokiak eskaintzeko, beti teknologiarik aurreratuena erabiliz. G: Nola baloratuko zenuke bi enpresen arteko hartu-emana? DONGFENG eta DANOBATen arteko hartu-emana? Xiao Guang Sheng: Esan bezala dagoeneko urte batzuk pasatu dira harremanetan jarri ginela, lehenengo tornua 2005ean erosi baikenuen. Ordutik hona hainbat tornutan inbertitu dugu eta DANOBATGROUP Txinako merkatuan egoteak eta laguntza teknikorako zerbitzurako talde bat izateak proiektu guztien garapenaren arrakastan lagundu du. Ziur gaude etorkizunean ere elkarlanean jarraituko dugula bi enpresok.


Abenduaren 2an egindako Gobernu Batzordearen laburpena - Azpeitiko Udala\nAbenduaren 2an egindako Gobernu Batzordearen laburpena\nHERRIAREN GOBERNU BATZORDEAK 2021eko ABENDUAREN 2an HARTUTAKO ERABAKIEN LABURPENA.\nAzpeitian, 2021eko abenduaren 2an, Udaletxeko bilkura-areto nagusian elkartu da Herriaren Gobernu Batzordea lehenengo deialdian eta ohizko bilkuran, aztergai-zerrendako gaiak eztabaidatu eta erabakitzeko. Nagore Alkorta Elorza alkatea buru dela, eta batzarra osatzen duten zinegotzi denak bertan direla.\nBertan izan da Udalaren arkitektoa den Arturo Rivas Martin.\n1.- Udalbatza Osoak - Herriaren Gobernu Batzordeak 2021eko urriaren 5ean egindako bilkuraren akta onartzea.\n2.- Promociones Leku Eder S.A.ren izenean Mikel Soraluce Elorzal egindako eskaera onartzea, erantsitako exekuzio proiektuaren arabera, Esklabak-Iturzuloko azpieremuko A.20.4.3.4 partzelan 5 (2) eta 6 (1) zenbakia izango duten bizileku eraikuntza eraikitzeko (2021OHAN0013).\n3.- ES Solidos Process Engineering S.Lk sustatuta, Badiolegitxo eremua 4ko pabilioian prozesu industrialetako ekipoak muntatu eta mihiztatzeko jarduerarako egokitze-lanak egiteko obra baimena ematea (2021joak0003).\n4.- Eliz Kalea 1eko jabekideen izenean Asier Sudupe Hernandezek egindako eskaera, erantsitako proiektuaren arabera eraikuntza sendotzeko (Egitura eta Forjatua) lanak egiteko obra baimena ez ematea Foru Aldundiak eraikuntzari buruzko txostena eman arte (2021kotx0096).\nAzpeitia, 2021eko abenduaren 23


Gasteiz-Berlin Ander Perrino kontrabaxu-jotzailearekin | Gasteiz Kultura\nSAKONEAN Gasteiz-Berlin Ander Perrino kontrabaxu-jotzailearekin\nDuela 34 urte Gasteizen jaioa, Ander Perrino Alemanian bizi da egun, lehen kontrabaxua baita Berlingo Irratiaren Orkestran. Zazpi urterekin egin zituen lehenengo urratsak musikan, ikastetxeko eskolaz kanpoko jardueretan pianoa aukeratu zuenean. “Oso ondo moldatzen nintzen, baina hurrengo urtean saxofoia jarri zuten aukeran, eta maitemindu egin nintzen. Nire ikaskide guztiek erosi zuten instrumentua, baina nire gurasoek oso garestia zela zioten, eta pianoarekin jarraitu nuen”, azaldu digu.\nKontrabaxuak 12 urte zituela eman zion arreta, Gasteizko Jazzaldiari esker, eta Jesus Guridi musika kontserbatorioan sartzeko probak egitera animatu zen. “Oso zaharra nintzela esan zidaten, eta sartzeko zerrendan leku bategatik geratu nintzen kanpoan. Biziki haserretu nintzen, eta batzordera kexatzera joan nintzen. Garaiko “handikien” aurrean paratu nintzen — Paco Ibáñez, Lauzurica…— eta kontrabaxua nire patua zelako jo nahi nuela esan nien”, dakar gogora. “Hurrengo astean norbaitek baja eman bide zuen, deitu eta kontrabaxua ikasten hasi ahal izan bainuen”.\nHazi ahala, Anderrek gero eta argiago zuen musika izango zela bere etorkizuna. Musikako erdi mailako sei mailak hiru urtetan gainditu zituen, Batxilergoa egiten zuen bitartean. Hurrengo urtea kontrabaxuari eskaini zion oso-osorik, eta alemana ikasten hasi zen Hizkuntza Eskolan.\n2006an, Reina Sofía goi-mailako musika eskolan onartu zuten, Rainer Zepperitz irakaslearen klasean, baina berak beti izan du buruan kanpora joateko ideia. “Nire irakasleek Berlinez hitz egiten zidaten beti, Filarmonikoaz eta bertan ari ziren kontrabaxu-jotzaileez; beraz, proba bat egin nuen Hanns Eisler musika unibertsitaterako, hautatu ninduten, eta goi mailako ikasketei ekin nien”, azaldu digu.\nLau urteko prestakuntzaren ondoren, praktikak egin zituen Berlingo Orkestra Filarmonikoan. “Burbuila baten antzekoa da, Filarmonikoaren barruan zaudenean kanpoan ez dagoela besterik ematen du. Azkenean ezin izan nintzen han geratu, eta horri esker beste orkestra batzuekin jo ahal izan dut.” Gaur egun lehen kontrabaxua da Berlingo Irratiaren Orkestran. “Alex irakasleak beti esaten zidan Alemaniako irrati baten orkestran lanpostu bat lortzea zela onena, asko kobratzen delako, eta lan gutxi egiten”, dio barrez.\nAstea bitan banatuta du: “batetik entseguak ditugu irratian, eta bestetik, entseguak eta kontzertuak Philharmonie-n. Filarmonikoaren orkestra gonbidatuetako bat gara, beraz, haien plangintzara egokitu behar dugu. Zoro samarra da, baina dibertigarria, ez zarelako aspertzen. Aste guztiak ezberdinak dira“, kontatu digu.\nAnderrek denbora libre nahikoa duela aitortu digu, baina ez du alferrik galtzen. Orkestrako lanaz gain, gasteiztarrak zenbait proiektu ditu eskuartean. Azkena mendeetan zehar Ameriketara joandako euskal migratzaileekin lotuta dago. Leonardo Padura idazle kubatarraren La transparencia del tiempo liburuak iradoki zion ideia. “Kubara joandako artzain katalan bat agertzen da bertan. Ameriketara joan ziren euskaldunekin lotutako zerbait sortzeko ideia eman zidan horrek. Lankide bati aipatu nion, Rodrigo Bauza biolin-jotzaile argentinarrari, eta dagoeneko sei pieza konposatu ditugu proiekturako”, kontatu digunez.\nOrobat, disko bat grabatzen ari da disko-etxe espainiar batekin, eta ‘Bach Piazzola’ proiektuan hartzen du parte, zeinak Johann Sebastian Bach eta Astor Piazzolaren musika uztartzen baitu bandoneonaren bitartez. “Ez dugu bandoneonik, baina oboea, adar ingelesa, fagota eta kontrabaxua erabiltzen ditugu, hauspo bat balitz bezala erabiltzen badituzu soinua oso antzekoa baita.”\nAnder Perrinoren ustez, Berlin bezalako hiri batean atzerritarra izatea “ederrena eta gogorrena da aldi berean”. Haren hitzetan, “alderdi batzuk, ekialdea esaterako, oso arrazistak dira, baina oso hiri kosmopolita ere bada, non guztiok baikara atzerritarrak“.\nAtzera begiratu eta Berlinen 13 urte daramala aipatu du. Denbora horretan familia bat osatu du, lau urteko seme bat du, eta harekin ibiltzen da hiriko leku kuttunetan:\nAlemaniako Kantzilertzaren eraikina\n“Angela Merkelen lantokia da. Sarreran Txillidaren eskultura bat du, sei metro garai dena eta bi Alemania batuak irudikatzen dituena. Gainera, oso ibiltoki ederra dago ibaiaren ertzean, Brandenburgo atetik hurbil. Nire leku gogokoenetako bat da”.\n“Berlin parkez eta berdegunez beteta dago. Bada bat Nordbahnhof geltokiaren ondoan, arrainen parkea, eta askotan joaten naiz hara semearekin. Oso leku maitea dut hirian”.\n“Asteko unerik bereziena metrotik jaitsi eta Philharmonie-rainoko bidea egitea da. Oso iradokitzaile eta lasaigarria da. Harearantz doan gladiadore baten antzera sentitzen naiz, izugarri gustatzen zait”.


prezio baxuko kalitatezko sukaldeak\nApi 22, 2016\nEtxea berritzen ari garenean, buruhauste gehien dakarkigun zonaldea sukaldea izaten da. Sukalde berri bat erosi behar dugunean, behin eta berriz begiratzen dugu. Nahiz eta lehen batean kalitatean pentsatu, aurrekontuak ikusi bezain laister, kalitatea alde batera utzi eta gastuak ahalik eta gehien murrizten sailatzen gara. Azkenean, sukaldeak nahiz eta merkeak izan hasiera batean, garesti ateratzen zaizkigu, laister ondatzen baitira\nSukaldeen munduan sartu baino lehen, guzti hau bagenekigun. Horregatik, denbora luzez ikertuz eta aztertuz ibili gara, sukalde perfektuekin eman dugun arte. Hauek, sukalde alemaniarrak dira, kalitate eta erresistentzia ziurtatzeaz gain, prezio guztietako sukaldeak baitituzte.\nSukalde alemaniarrak dituzten abantailak asko dira. Hona hemen hauetako batzuk\nKalitatezko eta iraunkortasun handiko altzariak\nSukaldeko altzariek asko sufritzen dute tenperatura altuak, kea eta koipeagatik. Altzariak kalitatezkoak ez badira, berehala izorratuko dira. Kalitate oneko altzariak izatea funtseskoa izan beharko luke, eta hau ez luke prezioaren baitan egon behar. Sukalde alemianarrak, beren low cost bertsioan ere, goi kalitatea mantentzen dute, altzarien erresistentzia eta iraunkortasunean islatzen dena.\nEgunerokoa errazten dute\nSukalde alemaniarrak eguneroko beharretara egokitzeko eta lana errazteko prestatuak daude. Armairu eta kajoiak erraz ireki eta isteko diseinatuak daude. Halaber, gutako bakoitzak dugun leku eta beharretara egokitzen dira, sukaldeko bazter guztiak aprobetxatuz.\nDiseinu, estilo eta funtzionaltasuna\nSukalde hauek diseinua eta funtzionaltasuna elkartzen dute. Oso erosoak eta erabilgarriak diren armairu eta sistemak dituzte, diseinua alde batera utzi gabe. Diseinu guztiak estilo moderno bat mantentzen duten arren, aukera asko dituzte bai estilo eta bai koloreetan ere\nEguneroko mantenimendu erraza\nErabiltzen diren materialak egunero janaria prestatzeko eta disfrutatzeko pentsatuak daude, beraz, erresistentzia handia daukate eta oso erraz garbitzen dira


Hiria GUZTIAK __MADRID__ ALCORCON MADRID\nGUZTIAK __MADRID__ ALCORCON MADRID\npisu - Madrid (Aluche) , Eraikitako azalera 59m2, 2 Gelak, 1 bainugelak.\npisu - Madrid (Aluche) , Eraikitako azalera 122m2, Urbanizazioa.\npisu - Alcorcon (Retamas) , Eraikitako azalera 74m2, 3 Gelak, 1 bainugelak.\npisu - Madrid (Lucero) , Eraikitako azalera 55m2, 2 Gelak, 1 bainugelak.\npisu - Madrid (Aluche) , Eraikitako azalera 73m2, 3 Gelak, 1 bainugelak, Igogailua, Kanpoko guztia.\npisu - Madrid (Lucero) , Eraikitako azalera 70m2, 3 Gelak, 1 bainugelak, Igogailua.


Jendartea 2005-12-14 23:04\nEskola-porrota arintzeko ahaleginetan jarraituko dute Astrabuduako Inazio Aldekoa ikastetxean\nUkberri\t Bultzatzen egitasmoak lehenengo urtean lortu dituen emaitza onak ikusita, sendotzeko eta finantza baliabide handiagoz hornitzeko erabakia hartu du Erandioko Udalak. Bereziki lehen hezkuntzako azken bi ikasturteetako eta bigarren hezkuntzako lehen bietako neska-mutilei zuzenduta dago ekimena eta hezkuntza ziklo horiek ematen dituzten Astrabuduako Inazio Aldekoa ikastetxea (argazkian) osatzen duten bi zentroek parte hartuko dute horretan. Deustuko Unibertsitateko Pedagogia Sailak koordinatzen du Bultzatzen egitasmoa.\nKultura 2005-12-03 23:17\nBordatxu gazte txokoa ia egunero zabalduko dute gabonetako oporraldian\nUkberri\t Erandion Euskaraz Berbotsek abian jarritako gazte txokoa astean zehar ere zabalduko da gabonetan hainbat ekintza eta tailer burutzeko, Bordatxu gazte txokoaren talde eragileak gaur arratsaldean jakinarazi duenez. Zehazki, Bordatxu abenduaren 27tik urtarrilaren 4ra egunero zabalduko da, Gabon zahar eta urte berri egunak izan ezik. Era berean, dagoeneko 80 gazte egin dira bertako bazkide eta astebururo 45-60 bat gaztek toperaino betetzen dute san Jeronimo 14ko gazte txokoa, Ianire Morales Goenetxea bertako koordinatzaileak aitortu digunez: "nahiz eta beti guztiak ez etorri, lokala txiki geratu zaigu". Agian horregatik bazkideek eskatu dute jada lokala egun gehiagotan zabaltzea. Talde eragilea, berriz, kontua aztertzen ari bada ere oraindik ez du erabakirik hartu: "datorren urteari begira aztertzen hasi gara". Azkenik, gazte txokoan egiten den euskararen erabilpenaz harro agertu da Morales: "batzutan baten bati esan behar diozu euskaraz egiteko, baina bestela oso ondo doa. Kalean egiten ez dutenek edo ikastolan egiten ez dutenek hemen egiten dute euskaraz".\nKultura 2005-11-30 23:28\nInauterietarako kartel lehiaketa deitu du Erandioko Udalak\nUkberri\t Datorren urteko Inauteriak iragartzeko kartela zein izango den erabakitzeko lehiaketa antolatu du du Erandioko Udaleko Kultura, Gazteria eta Kirol Arloak. Nahi duten pertsona guztiek parte hartu ahal izango dute horretan, betiere argitaratu gabeko kartelak aurkezten badituzte, udal arduradunek jakinarazi dutenez. Egile bakoitzak lan bi aurkeztu ditzake gehienez. Zentzuzkoa denez, Inauteriak izango dira kartel lehiaketa honetako gaia eta, bereziki, honako hauek baloratuko dira: originaltasuna, Erandioko herriarekin zerikusia izatea eta kalitate artistikoa eta teknikoa. Lanak udaletxeko Kultura, Gazteria eta Kirol Sailean (9:00-14:00), Astrabuduko Josu Murueta kultur etxean (9:00-21:00) edo Altzagako udal liburutegiann (11:00-14:00 eta 15:45-19:00) aurkeztu daitezke 2006ko urtarrilaren 10era arte. Lehiaketaren irabazleak 1.500 euro jasoko ditu.\nJendartea 2005-11-30 22:57\nDatorren urteko udazkenean hasiko dira Altzaga erriberako pasealekua egiten\nUkberri\t Itsasadar ertza oinezkoen gune bilakatuko da, Altzaga parean. ARN enpresaren instalazioetatik gaur egungo ontziralekuraino, 300 metro luzerako pasealekua egitea aurreikusten dute eta datorren urteko udazkenean hasiko omen dira eraikitze lanak. 1.800.000 euroko aurrekontua duen proiektua Erandioko Udala, Bilbao Bizkaia Ur Partzuergoa, Bilboko Portu Agintaritza, Bizkaiko Foru Aldundia eta Navacel enpresak finantzatuko dute. Argazkian, Erandiotik Barakaldorako joan-etorria egiteko txalupa.\nPolitika 2005-11-22 23:43\nMiguel Angel Blanco Fundazioaren "En pie de foto" erakusketa Erandiora ekartzea eskatu du PPk\nUkberri\t PPk Miguel Angel Blanco Fundazioaren En pie de foto erakusketa (argazkian) udalerrira ekartzeko egin duen eskaera hurrengo Erandioko udalbatzarrean premiazko mozio gisa aurkeztuko du, gaur Javier Ruiz Erandioko Alderdi Popularraren Udal Taldeko bozeramaileak iragarri duenez. Alkateak popularren eskaera udalbatzarreko gaien zerrendan sartzeari uko egin diola salatu du Ruizek. Eta horregatik premiazko mozio gisa aurkeztea erabaki dutela gaineratu du. Zinegotziaren arabera, erakusketa hori udalerrira hurbiltzea “terrorismoak sorturiko biktimekiko eta zehatzago Miguel Angel Blanco eta bere familiarekiko elkartasuna, hurbiltasuna eta eskertasunaren erakuspena litzateke".\nJendartea 2005-11-22 21:47\nEmakumeenganako indarkeria arbuiatzeko ekimen ugari antolatu ditu Erandioko Udalak\nUkberri\t Emakumeenganako Indarkeriaren Kontrako Nazioarteko Egunaren harira hainbat ekimen antolatu du Erandioko Udalak datozen egunotarako. Osteguna eta larunbata bitartean, mahai-ingurua, zinema emanaldia eta kontzentrazioa izango dira Erandion eta Astrabuduan, Gizarte Ekintza Arloak jakinarazi duenez. Genero bortxakeriaren kontrako jarrera agertzeko udaletxeko balkoian lazo zuria eskegiko da eta dendariei ikur berbera erabiltzeko deia egin die Udalak.\nJendartea 2005-11-18 22:00\nErandioko bizilaguna zauritu da Errontegi parean izandako auto-istripuan\nUkberri\t Auto-istripua izan da 14:45ak aldera, A-8 autobidean, Barakaldo parean. Kantabriarako noranzkoan zihoazela, kamioi batek eta bi autok alboz albo elkar jo dute, Errontegirako sarrera inguruan. Eusko Jaurlaritzako Herrizaingo Sailak jakinarazitakoaren arabera, Erandioko 27 urteko gizonezko bat arin zauritu da eta San Eloy ospitalera eraman dute. Ezbeharraren eraginez, bidearen zati bat itxita geratu da, eta auto-ilara luzeak sortu dira Kantabriarako noranzkoan. Arratsaldeko laurak aldera, errepidea guztiz ireki dute, eta, ordu erdi geroago, zirkulazioa bere horretara itzuli da.\nJendartea 2005-11-09 22:00\nNazioarte mailan "bizitzeko komunitate egoki" izendatu dute Erandio\nUkberri\t Ekainean, 2005 LivComAward (The International Awards for Livable Communities) sarietarako bere burua aurkeztu zuen Erandioko Udalak. Tokiko erkidegoei zuzenduta, ingurumenaren kudeaketan eta bizitzeko komunitate egokien sorreran zentratuta dagoen munduko bakarra da. Guztira, 200 komunitate baino gehiago aurkeztu ziren finalista izateko. A Coruñan azaroaren 3tik 7ra bitartean lehiatu diren 40 bat udalerrien artean, Erandio izan da irabazlea 20.000 eta 75.000 biztanleen arteko sailean, "herritarrentzat gero eta bizigarriagoa den ingurua lortzeko egin duen lanagatik". "Sari hau lortzeak Erandio nazioarteko bizitzeko komunitate egoki baten eredu bihurtu dela esan nahi du", Mikel Arieta-araunabeña alkateak adierazitakoaren arabera. Hain zuzen ere, lehiaketaren bitartez, "bizigarritasunari eta bizi-kalitateari dagokienez, nazioartean lortutako aintzatespena" goraipatu du udal agintariak. LivComAwards ekimena 1997an jarri zen abian, eta Nazio Batuen Ingurumen Egitasmoaren barruan dago. Argazkian, Mikel Arieta-araunabeña Erandioko alkatea eta Alfonso Martinez Cearra Bilbao Metropoli-30 elkarteko zuzendari nagusia, gaur udaletxean, saria eskuan dutela.\nKultura 2005-10-28 23:38\nBordatxu gazte-txokoari harrera ona eman diote Erandioko gaztetxoek\nUkberri\t Tantaz tanta eta apur bat urduri, Erandioko hainbat kuadrila –batez ere, neskez osatutakoak– hurbildu dira gaur 17:00etan lehenengo aldiz ateak zabaldu dituen Bordatxu gazte-txokora, etxeetara bidalitako eskuorriei zein kale eta ikastetxeetan paratutako kartelei kasu eginez. Bertaratutako gazteak Berbots Erandion Euskaraz! taldeak egokitutako lokal txukunarekin topatu dira: txoko moduko egongela barnealdean eta komikiteka, zibertxokoa, liburutegia eta tailerretarako lekua duen aretoa kanpoaldean. Horrez gain, komuna eta dena antolatzeko bulego txiki bat ere badira bertan. Gaztetxoek Bordatxuren proiektua diseinatu eta berau aurrera eramateaz arduratuko diren bost neskak ezagutzeko aukera izan dute. Begiraleen arteko koordinazioa eramaten duen Janire Morales Goenetxearen aburuz "euskara ekintzen bidez sartu nahi dugu, baina zaila izango da, gazteak kaleko txiparekin baitatoz eta kalean kuadrilek gazteleraz egiten dute egun". Bestalde, Moralesek "dena eginda ez ematen" saiatuko direla azpimarratu du, izan ere neska-mutilek "badaukate asko aportatzeko ekimen honi".\nKultura 2005-10-27 20:19\nOstiralean Bordatxu gazte-txokoa jarriko da martxan Erandion\nUkberri\t Urriaren 28tik aurrera Erandioko nerabeek aisialdirako aukera berria izango dute. Izan ere, ostiralean 17:00etan irekiko ditu ateak lehenengo aldiz Bordatxu izeneko gazte-txokoak, Keli taldeak girotuta. Ehun bat metro koadroko lokala Erandio Bekoako San Jeronimo kalean dago eta Berbots Erandion Euskaraz! elkarteak alokatu du herriko gaztetxoek erabil dezaten lagunekin egoteko, musika entzuteko, irakurtzeko, sarean nabigatzeko, mahai jokoetan aritzeko zein gogoko dituzten tailerretan aritzeko. Era berean, gazteek horrela nahi izanez gero, irteerak antolatzeko aukera aurreikusi dute Berbotsekoek. Lokala asteburuero egongo da zabalik, ostiral zein larunbatetan, arratsaldeko 17:00etatik 21:00etara, 12tik 16 urtera bitarteko gazteentzat, eta baldintza bakarra jarri du euskara taldeak: bertan erabiliko den hizkuntza euskara izatea. Bestalde, Bordatxu dinamizatzeko ardura Berbotseko Janire Morales Goenetxeak izango du, baina hainbat gazte dagoeneko prest agertu dira laguntzeko.\nEkonomia 2005-10-27 15:25\n"Diru-sarrerei eusteko" %4 igoko dituzte zergak eta tasak Erandion\nUkberri\t Datorren urteko tasa eta zergetan, bataz beste, %4ko igoera onartu zuen, joan den astearteko osoko bilkuran, Erandioko udalbatzak (argazkian); tokiko gobernua osatzen duten EAJ eta EA taldeetako ordezkarien botoei esker. PSE-EE eta Ezker Batuko kideak, berriz, abstenitu egin ziren eta PPk ezezkoa eman zuen. 2005eko amaierarako aurrikusitako Kontsumorako Prezioen Indizearen pareko igoerak "udal diru-sarrerei eustea" ahalbidetuko duela adierazi zuen Joseba Goikuria Ogasun zinegotziak. Bestalde, Juan Otermin sozialisten bozeramaleak "zarama bilketaren kostuari buruzko informazio nahikorik ez" izatea argudiatu zuen Gobernu Batzordearen proposamenarekin bat ez etortzeko. Javier Ruiz popularren ordezkariak ere gauza bera adierazi zuen, onartutako hobariak "urritzat" jotzearekin batera, "familia ugariak eta gurasobakarrak bezalako gizarte taldeak kontuan hartzen ez dituztelako".\nJendartea 2005-10-24 14:53\nHiru lagun zauritu dira Leioako campuserako errepidean hiru autok talka egitean\nUkberri\t Eusko Jaurlaritzako Herrizaingo Sailak jakinarazi duenez, gizon bi eta emakume bat zauritu dira Erandiotik EHUko Leioako campusera doan BI-647 errepidean, Audi Coupe, Renault Megane eta Opel Astra batek elkar jo dutenean. Ezbeharra goizeko zortziak aldera gertatu da eta, ondorioz, unibertsitatera igotzeko bidea moztuta egon da denbora batez. Hiru zaurituak Gurutzetako ospitalera eraman behar izan dituzte.\nJendartea 2005-10-15 15:45\nGizon gazte bat atxilotu dute emakumezko bati sexu erasoa egiten saiatzeagatik\nUkberri\tPortugaleteko 25 urteko mutil gazte bat atxilotu dute Erandion kalean zihoan emakumezko bati sexu erasoa egiten saiatzeagatik. Atzo goizeko sei eta erdietan gertatu zen eraso saioa: garajera zihoan emakumezko bat, ustezko erasotzaileak bidea moztu zionean. Biktima ihes egiten saiatu zen, baina erasotzaileak harrapatu egin zuen, eta sexu erasoa egiteko saioa egin. Hala ere, andrazkoaren laguntza eske garraisiak tarteko, alde egin zuen erasotzaileak. Ertzaintzak gertakarien berri izan eta lasterrera atxilotu zuen 25 urteko A.R.R., hantxe inguruan.\nJendartea 2005-10-11 00:05\nBake epailea izateko lehiaketa ireki da Erandion\nUkberri\t Erandioko bake epaitegiko titularra izateko interesa duen edonork bere burua aurkeztu ahal izango du, bihartik aurrera, elizateko udaletxean dagoen Idazkaritza Sailean. Izan ere, Bizkaiko Aldizkari Ofizialak gaur argitaratu duhorri buruz Mikel Arieta-Araunabeña Erandioko alkateak idatzitako iragarkia. Idazkian, kargua lau urterako izango dela eta aurkezteko hainbat betekizun daudela zehazten da. Hasteko, norberaren burua aurkezteko epemuga urriaren 28a izango da eta, horretaz gain, adin gainekoa zein Espainiako Estatuko nazionaletatea izatea beharrezkoa da. Bestalde, iragarkian alkateak zehazten duen moduan "epaile kargua betetzeko legez ezarritako ezgaitasun eta bateraezintasun baldintzak bete behar dituzte interesatuek". Espediente osoa Idazkaritza Sailean jaso daiteke. Argazkian, Erandioko Udaletxea.\nJendartea 2005-10-06 13:01\nKale izen berriak Erandio Goikoan\nUkberri\tErandio Goikoan eraikitzen ari diren etxebizitza multzo berriari Elexalde auzunea izena ematea erabaki zuen Erandioko udalbatzak, irailaren 29an izandako osoko bilkuran. Aldi berean, Jesus Maria Olague "Txuma" izena eman diote etxebizitza eta merkataritza eta aisialdirako gunearen artean sortu den kale berriari. Bestalde, Andra Mari elizaren inguruan ere zenbaki batzuk aldatu egingo dira, orain Altzaga-Goikoa errepidea ez delako bertaraino iristen.\nJendartea 2005-10-04 22:32\nSei hilabete emango dituzte Astrabuduako saneamendu-sarea berritzen\nUkberri\t "Ur zikin eta euri urentzako hoditeria eta erregistro-putzuen egoera ezin txarragoa dela ikusita", Astrabuduan saneamendu-sarea berrituko du erabat Erandioko Udalak. Besteak beste, urriko bigarren hamabostaldian hasiko dira lanak eta sei hilabetez luzatuko dira, "beti ere sortu daitezkeen ezbeharrak kontutan izanda", Asier San Nikolas Hirigintza zinegotziak atzo adierazitakoaren arabera. Hain zuzen ere, saneamendu-sarea horren egoera kaskarrean egotea da, udal arduradunaren hitzetan, "auzotarrek egunero sufritu behar izaten dituzten ixte eta usain txarren iturburua". "Arazo teknikoak ezezik, ingurumenaren gainekoak ere eragiten ditu horrek", San Nikolasek ziurtatu zuenez. Guztira, 435.366 euroko aurrekontua dute lanek. (Argazkia: Astrabuduako ia herrigune osoan izango dute eragina lanek; Etxegorri kalean, besteak beste).\nKultura 2005-09-30 22:49\nUkberri\tGaztela eta Leongo Eskualdeko Zentroak egingo duen kalejirarekin emango zaio hasiera 11:30ean, Astrabuduako Gizarte eta Kultur jaiaren bigarren edizioari. Besteak beste, jatorri ezberdinetako dantzek eta musika doinuek jantzitako giro alaiaz gozatu ahal izango dute egun osoan, Josu Murueta plazan batzen direnek. Izan ere, aipatu zentroak ezezik, strabuduko Merkatarien Elkarteak, Trabudu Dantzari Taldeak, Abots Alai Abesbatzak eta Extremadurako Etxeak ere parte hartzen dute ospakizunaren antolakuntzan.\nJendartea 2005-09-23 21:26\nMugikortasunari buruzko jarduerak urte osora zabalduko dira Erandion\nUkberri\t Irailaren 16tik 22ra bitartean, Europa osoan ospatu den Mugikortasun Iraunkorraren Astea urte osora zabaltzea erabaki du Erandioko Udalak. Hain zuzen ere, atzo bertan, Autorik Gabeko Eguna ospatuz ekin zion tokiko erakundeak, garapen iraunkorrari buruzko urteko kanpainari. Ekintzak hilero egitea aurreikusten du Udalak eta hitzaldiak, bizikleta ibilaldiak herrian zehar, "Metro-bizikletan", eta bestelako jarduerak gauzatuko ditu hilabete amaieretan. Erandioko Udalak bizikletak jarriko ditu erabiltzaileen eskura jarduera horiek gauzatzeko. Bestalde, herriko elkarteekin ere harremanak izango ditu gai horren inguruko ekintzak garatzeko, jakinarazi dutenez. (Argazkia: Besteak beste, Obieta kalean moztu zuten atzo trafikoa).\nEkonomia 2005-09-23 21:14\nIa 700 erandioztarrek erabili dute Aholkularitza eta Prestakuntza Zerbitzua\nUkberri\t Behargintzak, Erandioko Udalaren Enplegu Zentroak, 696 pertsonari eskaini dio aholkularitza eta prestakuntza aurtengo lehen seihilekoan. Bekoa ikastetxean daude Behargintzaren bulegoak eta prestakuntza, informazio, orientazio, praktika, bek- eta langile eta enpresen arteko bitartekotza-zerbitzuak eskaintzen ditu. Iaz zerbitzu horiek erabili zituzten 390 pertsonaren jarraipena egin du Erandioko Udalak oraintsu eta, horietatik, 255 pertsona gaur egun lanean ari dira, tokian tokiko erakundeko iturrien arabera. Gainontzekoek prestakuntza amaitu berri dute edo ikasketekin jarraitzen dute.\nJendartea 2005-09-23 21:01\nHaurrek euren eskubideak defendatzearen beharra aldarrikatuko dute bihar Akarlandako Osasun Jaian\nUkberri\t Erandioko Udalak antolatuta, Osasun Jaiaren aurtengo edizioarekin gozatu ahal izango dute larunbat honetan, 10:00etatik 18:30era, Akarlanda parkera hurbiltzen diren guztiek. Udal iturriek jakinarazi dutenez, urteroko ospakizuna haurrei zuzenduta egoten da gehienbat; "Gogoratu, zure eskubideak defendatu eta zabaldu" da biharko aukeratutako leloa. Goizetik aurrera, jolasak, tailerrak, kalejira, Erandio musika banda, dantzak, karaokea, globo aerostatikoa, puzgarriak, eta beste hainbat jarduera egongo dira. Gainera, Akarlandara joan-etorria egiteko autobusak ibiliko dira doan jaia iraun bitartean.\n‹‹ Aurrekoak 1 2 3 4 ... 87 88 89 90 91 92 93 94 ... 99 100 101 102 Hurrengoak ››


Donostia Zinemaldia :: Donostia Zinemaldiak emakumezko zuzendari, ekoizle, gidoilari, muntatzaile, argazki-zuzendari eta konpositoreen parte hartzea aztertu du 68. edizioko filmetan\nHemen zaude: Lehen orrialdea > 69. Edizioa 2021 > Berriak\t> Donostia Zinemaldiak emakumezko zuzendari, ekoizle, gidoilari, muntatzaile, argazki-zuzendari eta konpositoreen parte hartzea aztertu du 68. edizioko filmetan\nOstirala, 2021(e)ko otsailak 26\nDonostia Zinemaldiak genero-identifikazioaren bigarren txostena argitaratu du, hain zuzen ere, Donostia Zinemaldiko hautespen batzordeak ikusitako eta, azkenean, 68. edizioan programatutako filmetan lan egiten duten pertsonei dagokienez –zuzendaritza, ekoizpena, gidoia, argazkia, musika eta muntaketa kategorietan lan egiten dutenak–. Ezohiko urtea izan da arlo guztietan, baina ondorioak ere atera daitezke. Txosten honetan EAEko eta Espainiako ekoizpenen datuak genero-ikuspegiarekin jaso dira, gertueneko errealitatearen analisi zehatza izateko.\nHautespen batzordeak 2019ko urritik 2020ko irailera ikusitako 2.487 filmetatik kasuen % 65 eta % 80 artean egileak genero maskulinoarekin identifikatzen diren profesionalak izan dira. Berriz ere, ekoizpena, gidoia eta muntaketa izan dira arlorik proportzionatuenak. Batzordeak hautatutako 110 filmen artean genero femeninoak presentzia handiagoa izan du kategoria guztietan, baina ez du inoiz % 40ko parte-hartzea gainditu.\nAnalisiak bi salbuespen nabarmen ditu, eta bat datoz aurreko urteko atal desorekatuenetako birekin. Batetik, Perlak; kasu horretan, hautatutako filmen % 70 baino gehiago emakume batek zuzendutako filmak dira. Bestetik, Horizontes Latinos; kasu horretan emakume gehiago daude zuzendarien artean (% 61), gidoilarien artean (% 62), argazki-zuzendarien artean (% 54) eta muntatzaileen artean (%52). Zinemaldiaren 67. edizioarekin modu orokorrean erkatuz gero, genero femeninoaren partaidetzaren ehunekoak gora egin du, ez batzordeak ikusitako filmetan, baina bai aztertutako kategoria profesional guztietan hautatu eta programatutako filmetan, bereziki zuzendaritzan (% 10,5 gehiago), musikan (% 8,2 gehiago), gidoian (% 8 gehiago) eta ekoizpenean (% 7,6 gehiago).\nHala ere, ezin da ahaztu jaialdia ezohiko testuinguru batean egin dela; hain zuzen ere, pandemiak markatutako urtean. Nest saileko eta Ikusmira Berriak proiektuak garatzeko egonaldien datuak fidagarriagoak dira; izan ere, 2019an bezala, zuzendari eta gidoilari emakumezkoen parte-hartze handiagoa izatea babestu da. Horren haritik, Zinemaldiak hartutako konpromisoari eusten dio, jarraipena egin eta egiaztatzeko New Directors saileko zuzendari eta gidoilari emakumezkoen proiektu berriak hurrengo urteetan zinema-jaialdi honetako edo nazioarteko beste batzuetako lehiaketa ofizialetara iristen diren, eta zinema-eskoletako ekoizle, argazki-zuzendari, muntatzaile eta musika-konpositore emakumezkoek ibilbide zinematografikoa egiten duten edo ez.\nIaz bezala, Zinemaldiak emakumeen parte hartzea duten proiektu zinematografikoen presentziari buruzko datuen azterlana lehen aldiz argitaratu zuenean, irudi horrek abiapuntu gisa funtzionatzea espero da, datozen urteetan bilakaera nabarmena ikusi eta horren parte izate aldera. 2020ko edizioan, maskarez eta gel hidroalkoholikoaz gain, irudi bati eutsi nahi diogu; hain zuzen ere, Zinemaldiko lehiaketa-sailetako epaimahai guztiek saritutako zuzendari emakumezkoen irudiari –Sail Ofiziala, New Directors, Horizontes Latinos, Zabaltegi-Tabakalera eta Nest, hurrenez hurren–: Dea Kulumbegashvili (Georgia, 1986), Isabel Lamberti (Alemania, 1987), Fernanda Valadez (Mexiko, 1981), Catarina Vasconcelos (Portugal, 1986) eta Ashmita Guha (India, 1991).


gehienbat / gehientasun\ngehiengo (Egungo testuen corpusean 34.793 agerraldi) 1 iz gehienak.\nDemokrazia formala gehiengoen gobernua dela esaten da. Askoren artean «Filosofiako gida» - 224. orr.\nGehiengoen eta gutxiengoen arteko jokoa. Askoren artean «Filosofiako gida» - 224. orr.\nGehiengo eta gutxiengoen sistema erabili beharrean, adostasunaren bila aritu gara beti. Berria - Euskal Herria 2004-03-26\nEAJren EBB berrian Josu Jon Imazen aldekoek erabateko gehiengoa izango dute. Berria - Euskal Herria 2004-01-11\nIpar Euskal Herrian gehiengoa dutenek departamenduko gehiengoa errespeta dezaten eskatu du. Berria - Euskal Herria 2006-02-21\nEzkerrak Legebiltzarrean gehiengoa duela. Berria - Mundua 2004-03-10\nEspero dut UPNk izan duen gehiengoa galtzea. Berria - Euskal Herria 2004-03-03\nLegebiltzarraren gehiengoa berreskuratzea espero zuten kontserbadoreek. Berria - Mundua 2004-02-21\nHerritarren gehiengoaren erabakiak defendatzea. Berria - Euskal Herria 2004-09-04\nAngelu hegoaldeko kontseilaria auzapezaren gehiengoko kidea da. Herria 2001-03-08\nBeren esku dutela gehiengoaren giltza. Herria 2005-06-30\nGehiengoaren zerrendan 23 garren tokia zuen. Herria 2003-12-04\nKonstituzioak ez zuen lortu botoetan gehiengorik ez Bizkaian, ez Gipuzkoan, ez Araban. Pello Salaburu «XX. mendearen argi-itzalak» - 102. orr.\nIparraldeko Zipreko Errepublika Turkiarreko herritarrek gehiengoz baietza eman zuten. Berria - Mundua 2004-12-11\nOttawako gobernu federalean gehiengoz gobernatzen egon dira liberalak 1993tik. Berria - Mundua 2004-07-04\nGure herria gizartearen gehiengo handi batek nahi duen norabidean jartzeko. Berria - Euskal Herria 2004-01-31\nIdolatria hau mendebaldarturiko biztanleen gehiengo handi baten benetako erlijioa zelako. Iñaki Mendiguren «Historiaren azterketa II» - A.J. Toynbee - 359. orr.\nUrkulluri burukide izaten jarraitzea ahalbidetzea erabaki zuen batzarrak, gehiengo handiz. Berria - Euskal Herria 2004-04-30\nParte hartze ederra, 78%; eta denen buru baia nagusi, gehiengo pollitarekin, %59 baiaren alde, %41-ek eza nahiago. Herria 2004-12-09\nEz haatik hain gehiengo nasaia, % 56 omen. Herria 2001-10-11\nEta alderdi Jeltzalea, gehiengo zabalago baten menturan, nori buruz itzuliko da ? Herria 2005-04-21\nGehiengo xumearekin ekin zion bideari Javier Madrazoren taldeak. Berria - Euskal Herria 2004-07-02\nEhuneko 51ko gehiengo eskasa besterik ez zen izan Itunaren alde. Iñaki Heras «Txanponaren bi aldeak» - 192. orr.\nGasteizko Udalean gehiengo sendo baten babesa duten gobernuak izatea. Berria - Euskal Herria 2004-07-29\nPolizia eta kartzela dira askatasunaren berme beste askorentzat, kasik gehiengo normalarentzat. Iñaki Segurola «Gaur ere ez du hiltzeko eguraldirik egingo» - 257. orr.\nGure herriaren gehiengo sozialak. Berria - Euskal Herria 2004-01-31\nGehiengo politikoa aurka duela. Iñaki Heras «Txanponaren bi aldeak» - 139. orr.\n2002az geroztik gehiengo munizipalak egin ekintzetaz jendeak zer pentsatzen duen jakin nahi du auzapezak. Herria 2005-07-14\nAleman gehiengo isilaren baitan. Juan Garzia «Sistema periodikoa» - Primo Levi - 291. orr.\nBeste alderdien iritziz, ordea, orain arte bezala, gehiengo kualifikatuz aukeratu behar dira. Berria - Euskal Herria 2004-09-03\nBigarren bozaldi bat izan da eta hortan gehiengo xoila aski zuen. Herria 2001-07-19\nDatorren bozetan gehiengo sinplea erabiliko da. Berria - Mundua 2004-02-27\nGehiengo bikoitza: boto sistema honen arabera, Europako Batasuneko kideen erdiek onartzea aski izango da proposamen bat aurrera atera ahal izateko. Berria - Mundua 2004-05-19\nBoto gehiengorik gabe ez gobernatzeko konpromiso tinko eta argia. 25479\nNahiz eta Garcia eta Martin udal gehiengo bereko kide diren. Berria - Euskal Herria 2004-03-20\nMundu guztia ordezkatua egongo den udal gehiengoak osa ditzakegu. Berria - Mundua 2004-04-13\n3a (elkarketa kopulatiboetan)\nAdostasun umotu eta landua, gehiengo-gutxiengo jokoaren gainetik. 25480\n4 gehiengo absolutu [84 agerraldi, 3 liburu eta 62 artikulutan; Egungo testuen corpusean 1.390 agerraldi] gehiengo osoa.\nGehiengo absolutuaren atarian geratuko lirateke, legebiltzarkide baten faltan. Berria - Euskal Herria 2004-01-17\nUdalen artean lauko hiruk onartu beharko lukete autonomiari buruz proposatutako testua, eta ondoren biztanleen gehiengo absolutuak berretsi. Pello Salaburu «XX. mendearen argi-itzalak» - 105. orr.\nM-11ko sarraskiaren egile ETA baldin bazen, PPk gehiengo absolutuaz irabaziko zuen. Txema Ramirez de la Piscina «Ikus gaitzazuen» - 137. orr.\n5 gehiengo oso [297 agerraldi, liburu 1 eta 205 artikulutan; Egungo testuen corpusean 3.847 agerraldi]\nKatalunian gehiengo oso zabala jaso ondoren, Legebiltzarreko presidente Ernest Benachek Madrilgo Kongresura eramango du asteazkenean [estatutua]. Berria - Harian 2005-10-01\nAlderdi batek gehiengo osoa izatea da gertatu daitekeen okerrena. Berria - Euskal Herria 2004-03-04\nAzken hauteskundeetan 3.000 botok gehiengo osoa eman zioten UPN eta CDNri. Berria - Euskal Herria 2004-02-03\nUste duzu PPk berriro gehiengo osoa lortuko duela? Berria - Euskal Herria 2004-02-03\nMartxoko bilkuran egingo da bozketa eta, gehiengo osoa lortzen badu, euskaltzain oso izendatuko dute Atxaga. Berria - Kultura 2006-02-25\nUrte hartan UPNk gehiengo osoa galdu zuen. Berria - Euskal Herria 2004-03-03\nAznarren politikak gehiengo osoa galaraziko dio PPri. Berria - Euskal Herria 2004-02-17\nJoseba Egibarrek proposatutako zerrendako zortzi kideak aukeratu zituzten EBB berrirako, gehiengo osoz, aurreneko bozketan. Berria - Euskal Herria 2004-01-16\naldeko gehiengo (4); alderdiak gehiengo (5); artean gehiengo (5); badu gehiengo (7); baina gehiengo (7); bainan gehiengo (4); batek gehiengo (8); batek gehiengo osoa (4); beste gehiengo (4); da gehiengo (18); dira gehiengo (7); du gehiengo (22); du gehiengo osoa (5); du gehiengo osorik (6); duen gehiengo (5); dute gehiengo (11); duten gehiengo (5); erabakiak gehiengo (5); ere gehiengo (7); eta gehiengo (57); eta gehiengo osoa (5); eta gehiengo sindikalak (4); euskal gehiengo (12); euskal gehiengo sindikalak (5); euskal gehiengo sindikalaren (4); euskal herriko gehiengo (8); eusko legebiltzarrean gehiengo (4); ez badu gehiengo (5); ez du gehiengo (10)\ngehiengo absolutoa (4); gehiengo absolutua (61); gehiengo absolutua galdu (5); gehiengo absolutua lortu (14); gehiengo absolutua lortzeko (4); gehiengo absolutuaren (4); gehiengo absoluturik (4); gehiengo bat (21); gehiengo batek (22); gehiengo baten (14); gehiengo berriak (4); gehiengo bikoitzaren (21); gehiengo diren (9); gehiengo ederra (7); gehiengo eta (7); gehiengo handi (28); gehiengo handi bat (6); gehiengo handi batek (10); gehiengo handi bati (4); gehiengo handia (8); gehiengo handiak (7); gehiengo handiz (11); gehiengo hori (8); gehiengo horrek (9); gehiengo horren (6); gehiengo judua (4); gehiengo kualifikatua (7); gehiengo kualifikatuz (6); gehiengo musulmana (4); gehiengo nagusia (10); gehiengo nasai (10); gehiengo nasaia (19); gehiengo nasaia ukan (4); gehiengo oso (11); gehiengo osoa (193); gehiengo osoa behar (6); gehiengo osoa dute (4); gehiengo osoa eskatuko (4); gehiengo osoa eskuratu (4); gehiengo osoa eta (4); gehiengo osoa galdu (6); gehiengo osoa lortu (22); gehiengo osoa lortuko (5); gehiengo osoa lortzea (12); gehiengo osoa lortzeko (8); gehiengo osoa lortzen (10); gehiengo osoak (5); gehiengo osoarekin (5); gehiengo osoaren (15); gehiengo osora (4); gehiengo osorik (18); gehiengo osoz (35); gehiengo osoz onartu (6); gehiengo pollita (4); gehiengo sindikal (7); gehiengo sindikala (14); gehiengo sindikalak (32); gehiengo sindikalarekin (4); gehiengo sindikalaren (15); gehiengo sindikalari (7); gehiengo sinplea (11); gehiengo sozial (9); gehiengo soziala (7); gehiengo sozialak (6); gehiengo zabal (18); gehiengo zabal bat (4); gehiengo zabal batek (10); gehiengo zabala (29); gehiengo zabalak (19); gehiengo zabalez (4)\ngizartearen gehiengo (7); gobernuak gehiengo (4); haatik gehiengo (4); hauteskundeetan gehiengo (8); hauteskundeetan gehiengo osoa (6); herri honen gehiengo (4); herriko gehiengo (8); herritarren gehiengo (9); herritarren gehiengo zabalak (4); hirukoak gehiengo (4); honen gehiengo (4); hori gehiengo (4); izendapenak gehiengo (4); koalizioak gehiengo (4); legebiltzarrak gehiengo (4); legebiltzarrak gehiengo osoz (4); legebiltzarraren gehiengo (4); legebiltzarrean gehiengo (6); parlamentuaren gehiengo (4); ppk gehiengo (17); ppk gehiengo osoa (11); ppren gehiengo (9); ppren gehiengo osoa (4); udalean gehiengo (4); zuen gehiengo (10); zuen gehiengo osoa (4)\nakzioen gehiengoa (5); artean gehiengoa (4); baina gehiengoa (5); batzordean gehiengoa (9); biztanleen gehiengoa (4); botoen gehiengoa (7); dira gehiengoa (4); du gehiengoa (15); duen gehiengoa (8); dute gehiengoa (5); duten gehiengoa (4); erabateko gehiengoa (8); eta gehiengoa (8); euskal gizartearen gehiengoa (7); euskal herrian gehiengoa (4); ez du gehiengoa (4); gehiengoa alde (5); gehiengoa behar (5); gehiengoa dauka (4); gehiengoa daukan (4); gehiengoa dira (6); gehiengoa direla (4); gehiengoa diren (9); gehiengoa du (5); gehiengoa duen (15); gehiengoa dute (8); gehiengoa duten (21); gehiengoa eskuratu (5); gehiengoa eta (7); gehiengoa ez (9); gehiengoa galdu (8); gehiengoa izan (8); gehiengoa izan arren (4); gehiengoa izango (11); gehiengoa lortu (21); gehiengoa lortuko (9); gehiengoa lortzea (4); gehiengoa lortzeko (7); gehiengoa lortzen (4); gehiengoa ordezkatzen (10); gehiengoa osatzen (13); gehiengoa osatzen duten (6); gizartearen gehiengoa (19); herrian gehiengoa (4); herritarren gehiengoa (14); langileen gehiengoa (4); legebiltzarrean gehiengoa (12); ordezkaritzaren gehiengoa (6); parlamentuan gehiengoa (4); ppk gehiengoa (4); zen gehiengoa (5); zuen gehiengoa (7); zuten gehiengoa (6)\nbaina gehiengoak (4); batzordearen gehiengoak (10); batzordearen gehiengoak ccoo (4); du gehiengoak (8); eta gehiengoak (7); eta gizartearen gehiengoak (4); eta herritarren gehiengoak (4); euskal gizartearen gehiengoak (22); euskal herritarren gehiengoak (4); euskaldunen gehiengoak (5); gehiengoak bere (4); gehiengoak ccoo (5); gehiengoak egiten (4); gehiengoak ere (5); gehiengoak eskatzen (5); gehiengoak eta (6); gehiengoak ez (22); gehiengoak ez du (8); gehiengoak ez duela (4); gehiengoak nahi (15); gehiengoak nahi duen (4); gehiengoak nahi duena (4); gehiengoak onartu (10); gehiengoak onartzen (5); gizartearen gehiengoak (44); gizartearen gehiengoak nahi (4); hautetsien gehiengoak (5); herri honen gehiengoak (6); herriaren gehiengoak (5); herriko gehiengoak (5); herritarren gehiengoak (25); herritarren gehiengoak ez (4); honen gehiengoak (6); kontseiluko gehiengoak (4); langileen batzordearen gehiengoak (9); langileen gehiengoak (6)\nda gehiengoaren (4); du gehiengoaren (4); eta gehiengoaren (10); eta gehiengoen (4); eta gizartearen gehiengoaren (4); euskal gizartearen gehiengoaren (11); gehiengoan dauden (4); gehiengoan diren (27); gehiengoaren babesa (5); gehiengoaren borondatea (12); gehiengoaren borondateari (4); gehiengoaren erabakia (4); gehiengoaren eta (4); gehiengoaren iritzia (10); gehiengoaren iritziaren (4); gehiengoaren nahia (12); gehiengoaren printzipioa (4); gehiengoaren sostengua (6); gehiengoen eta (4); gehiengorik ez (6); gehiengorik gabe (5); gizartearen gehiengoaren (34); gizartearen gehiengoaren borondatea (4); gizartearen gehiengoaren nahia (4); herritarren gehiengoaren (10); sunitak gehiengoan (4); sunitak gehiengoan diren (4); xiitak gehiengoan (9); xiitak gehiengoan diren (8)


...tsi beharko litzateke mendiren batetik -Sinaitik, Parnasotik edo, zergatik ez, Larhunetik, Sarako Idazleen Biltzarretik ...\nAULKIA. Egilea(k) LINAZASORO IZAGIRRE, Karlos. El Diario Vasco, Sociedad Vascongada de Publicaciones, S.A. 2011 (2)\n...ak ikusi ditut aste honetan, ni ez bainaiz, Parnasoko poetak bezala (edo Salinger jauna bezala), bolizko dorre go...\n...ertatu, mesedez: idazleok izaki bereziak gara, Parnaso mendiko biztanle dohatsuak, Musek bedeinkatutakoak. Kontuz ...\nAirearen isla. Egilea(k) HERNANDEZ ABAITUA, Mikel. , ELKAR 2016 (6)\n...> prest zegoen bere azken enkarguari ekiteko, Parnaso argitaletxe madrildarrak eskatutako XX. mendeko euskal poes...\n...a, bestela hari eskainiko ziokeen antologia. Parnaso argitaletxe madrildarraren helbide elektronikoa bilatu zuen...\n...horretako hiru poema gustura sartuko nituzke Madrilgo Parnaso argitaletxearentzat prestatzen ari naizen euskal poesiaren ...\n...> aipatzearren. Ingelesezko itzulpen guztiak, ordea, Parnaso argitaletxeak kontratatutako aditu batek egingo zituen.\n...iru-laguntzarekin nola argitaratuko zuten Madrilen, Parnaso argitaletxean, gaztelaniaz, ingelesez eta euskaraz, eta nol...\n...zuen artean gauza pozgarri bat zegoen behintzat, Parnaso argitaletxe madrildarrak enkargatutako euskal poesiaren ant...\n...> zuena eta hori izango zela euskal parnasora bidaliko zituena, fikziozko lanak eta kanonetatik kanpo gel...\nPARNASOKO jainkoek egingo balute idazle bat, balizko dohain eta onura...\n...Erdu, goazan guztiok lorakaz aldra baten (E.M. Azkue, Parnasorako bidea).\n...tzen orri-pasa aurrera eta atzera gure Parnaso txikiko autoreak ikasi guran. Kolorebakoa zen, erabat, Vill...\n...o suertatu zitzaidan nobelaren orrialdeetan euskal letren Parnaso txikiko hainbat lagun hezur-haragituta ikustea, protagonism...\nAzkue. Egilea(k) PIEDRA, Dabi. Ortzadar, Editorial Iparraguirre, S.A. 2013 (2)\n...lerkietako asko Resurreccion Maria Azkue semeak, Parnasorako bidea lanean, 1896an.\n...sa sortu zuen, Grezia klasikoko tradiziotik hartutako Parnaso mendiaren eta hango Apoloko musen istorioetatik abiatuta. E...\n...>biok aportazio benetan interesgarriak dira Arratiako Parnasoaberatsa ezagutu ahal izateko.\nApolorengandik ihes egin nahian Parnaso mendiko iturri batera jauzi egin eta bertan itorik hil zen ...\nXLIIIEGUN BAT PARNASOANNone\nEgun bat ParnasoanNone\n...ldudeko medikua guztiz apartekoa da euskal letren Parnaso txikian, bera baita laiko bakarrenetariko bat gure literatu...\nDONOSTIAKO 57. ZINEMALDIA. SAIL OFIZIALA. «Zuzendari sentsuala naiz». Javier Rebollo espainiarrak 'La mujer sin piano' aurkeztu du lehiaketan, plano luze eta elkarrizketa gutxirekin egindako film geldoa. Egilea(k) ESKISABEL, Jon. Berria, Euskal Editorea SM 2009 (1)\n...k bere esanahia dauka. Ni zuzendari sentsuala naiz, Parnasoa eraikitzen dut goizean, gauean sua ematen diot eta hurrengo...\nEFEMERIDEAK. Jasser Arafat hil zen, Parisen. Egilea(k) EZEZAGUNA. Berria, Euskal Editorea SM 2008 (1)\n...>Azkue idazlea hil zen, Lekeition (Bizkaia). Parnasorako bidea liburuan argitaratu zuen bere obra Eusebio Mariaren s...\nEfemerideak. Juan Mari Lekuona jaio zen, Oiartzunen. Egilea(k) EZEZAGUNA. Berria, Euskal Editorea SM 2009 (1)\n...atxo bana, eta lagunarte onean bizi garela Parnaso politeista horretan.\nParnasora urriagoei eramanaraziak).\nte impida -no te extrañes- al Parnaso.\nEtxepareren inguruko Parnaso txikia eta zientzia-ikerketen mundu zabala etengabe gurutza...\nEusebio Maria Azcueren bizitzari buruzko zertzelada berriak. Egilea(k) KORTAZAR, Jon. Euskera, Euskaltzaindia 2013 (2)\n..., 1979 , "Arrgibidea" in Azkue, Eusebio, Parnasorako Bidea. Donostia: Ed. Hordago. (Jat. ed.: Bilbo: Astuitar J....\n...as,iyediferentespcomposicionesamoraleseycdetcostumbres( Parnasorako Bidea, 7).\n...teratur obrak era esanguratsuan ugaldu ziren euskal Parnaso txikian, eta lan horiek erakusteko premia sentitzen zen gir...\nEuskara eta vascuence hitzen adiera metriko-poetikoaz: katebegi ostenduak, aroen mitoa eta periodizazio irizpideak euskal literaturaren historian. Egilea(k) BIJUESCA, K.J.. Euskera, Euskaltzaindia 2013 (6)\n... jesuitak ostera horixe bilatzen du nonbait, Parnaso gaztelauko arauetara moldatzeko euskarak duen gaitasuna era...\n...zken honengandik bereizteko bada ere: presbiteroak Parnaso Cantabrico hartako modernoak erdeinuz aipatzen zituen euska...\n...nta del vascuence sabe avenirse con las leyes métricas del Parnaso, se explicó con más gala con esta /euscara. (Lardizaval, 17...\n...odernoak erdeinuz aipatzen zituen euskal poesia beste Parnaso batetiko arau berri eta ezohikoetara makurrarazten zutelako...\n...nta del Vascuenze sabe avenirse con las Leyes métricas del Parnaso" (Lardizaval, 1724). Berriro ere, Larramendirenean Mikoleta...\n...nta del vascuence sabe avenirse con las leyes métricas del Parnaso". Baina meritu guztia ez da soilik hizkuntzarena, baizik et...\n... oso goralduan,azkenengo joritu ziranak; baina Parnaso iturburutik Tmolos-kolats urrrez dizditsuetaraino kantueten...\nHarri txintxolak. Egilea(k) DAVANT IRATZABAL, Jean-Louis"JOHAÑE AIZAGER". , ELKAR 2015 (4)\nOrhiko Parnasoa berriz dügü xuri\nPlatonen inguruan, zuri Parnasoa.\nHistoriako hainbat garaitan girotutako afariak eskainiko dira Iruñan. Egilea(k) ERREDAKZIOA. , Euskal Irrati Telebista 2010 (1)\n...e bestalde, Ensemble Durendal, Música Reservata, Dúo Parnaso, Twocello, Cuarteto Marnay eta Hellocello taldeek.\n...eikusi gabeko arazo handiagoak ekar litzaketelako. Parnasoko presidente txit lerden eta borondate txit handikoak ebazpen...\nLITERATURA. Hirudia. Idazlearen zaporea. Egilea(k) ZALDUA GONZALEZ, Iban. Berria, Euskal Editorea SM 2009 (1)\n...>, ekaitz, diskurtsoan barnako haragi, ihinzturiko parnasoenmoduko hitzak.Jarri ardoz, hitz batez, ta kalabazazta izan d...\nLeku propio bat. Egilea(k) ESTANKONA, Igor. Argia, Komunikazio Biziagoa, S.A.L 2012 (1)\n...reratu zaren horrek, idazlearen subkontzientea. Inoiz Parnasoko edertasuna kausituko duzu eta beste batzuetan, artifiziala ...\n...>z hau diosku Lino Akesolok: "Azkue aitak bere Parnasorako Bidea liburuan Agurleku baten izena eta ango oiturea dakar....\n...desioa bat-bedera izaki, gezia jaurtitzeko gertu. Parnasoa saileko poesia liburua da. Amodioa thriller izaten da nerab...\nLotarako Muxua. Egilea(k) MENDIZABAL ELORDI, Iñaki. Deia, Editorial Iparraguirre, S.A. 2013 (1)\n...a irabaz dezatela gerora baztertxo bat letren Parnaso urrutikoan.\nMilla euskal olerki eder (1954). Euskal antologia: blow up. Egilea(k) OTAEGI IMAZ, Lurdes. Erlea, Publiescaparate S.L. 2013 (6)\n4. Euskal ParnasoaNone\n...haien poetikaren distira, gure literaturaren historiak Parnasoan kokatzen ditu. Gaurko begiz ikusita, Onaindiak (eta bere ah...\n...k zedarritu zuen garbienik, etaidazle nagusienen Parnasoa osatu zuen Onaindiak zenbait poetaren izenaren ostean testu...\n...>kanonaz, literatura sistemaz eta idazle kontsakratuen Parnasoaz hitz egitea dakar, egungo kritikan puri-purian dauden gaiak...\n...aindiaren kanonak kontsakratzen dituen bost egileen Parnasoak iraun egin du: aski lausotu bada ere haien poetikaren disti...\n...egile gutxiago aipatuko zituzkeen, eta ziurrenik, Parnasoan aipatu ditudan hamabost bat izen horien testuak soilik hart...\nParnasotik Euzkadia-ra. Eusebio M. Azkueren poesiagintza eta nazio identitatea. Egilea(k) BIJUESCA, K.J.. Euskera, Euskaltzaindia 2013 (23)\n...kiena ez da Euzka musaren jatorriari dagokiona, Parnaso mendia alegia. Literatura eskoziarra aztertzean, paradoxa b...\nHitz gakoak: Eusebio Maria Azkue, Euzkadia, Parnasoa, alegoria, subjektu euskaldun melankolikoa, nazio identitat...\n...ietako bat Salas Barbadillok idatzitako Coronas del Parnaso y plato de las musas(1635) dugu. Alegoria horretan euskaldu...\n...tasunaren ikur gisa- kontzebituriko portzelana multzoa, Parnaso español hura, nazio identitatearen eta nazio horren batasun...\n...e horretatik antzinako erregimenari zor zitzaion Parnaso español bezalako dekorazio artelan batek ere badu gaitasun ...\n...regimenarekiko loturak ahaztu ondoren. Portzelanazko Parnaso español horri estatu zentralistaren erakunde identitate-era...\n... ere, alor literarioa alegorikoki irudikatzen zuen Parnasoan erabateko kontsagrazioa lortzeko modua idazleak ereinotzezk...\n...eten gogoan hartu balute zein indartsua zen Parnasoari buruzko formazio diskurtsibo espainola ez soilik antzinako ...\nLiteraturatik kanpo ere Parnasoaren ideiari nazioaren kultura maila jasoa iradokitzeko ahalmena...\nParnasoko nagosi Jaun maitegarrijhak,\nAzkueren Parnaso euskalduna euskal literatura subalternitate egoeratik atera...\n... espazio horretan sartzen ahalegintzea, baizik eta Parnaso euskaldun batetik hurbilago egon zitekeen alor berri bat ir...\n...oihartzunik Euskal Herrian eta bereziki Azkuerengan. Parnasoari eta musei buruzko irudikapen poetiko horietan Azkue estatua...\n...o antologia batzuetan, besteren artean: Tesoro del Parnaso español. Poesías selectas castellanas desde el tiempo de Ju...\n...dagokionez, mitologia klasikoaren ideietara jo zuen. Parnaso mendiari lotutako istorioekin liluratuta ematen du Azkuek. ...\n... batetik bada ere. Gorago aurreratu bezala, Parnasoa aipatzea literaturaren eta artearen alorra alegorikoki irud...\n...zen: literaturan nahiz artean eraiki zen Parnaso espainolari buruzko diskurtso erraldoiarekin negoziatzen ja...\n...tzeko ohiko era zen antzinako erregimenean. Parnaso espainola nonahi ageri da aldiko argitalpenetan eta oraindi...\n...dearen lantegiari. XIX. mendeko gorabeheren ondorioz Parnaso mendian sakabanaturiko 63 figura izan behar zituen multzoti...\n...a hurbildu direnak bitxikeriatzat jo izan dituzte Parnasoko pertsonaiak mintzagai dituzten poema hauek. Bestelako iritz...\n...> asmatu zuen arte. Euzka izena eman zion Parnasoko musa berriari eta poema epiko bat eskaintzeko gogoa ere iza...\nBarriuso, I., 2001, «Apolo y el Parnaso. El pensamiento neoclásico en las representaciones alegóric...\n... zenbait gortetan bezala, Madrilekoan ere Carlos IV.ak Parnaso español izeneko portzelana multzo bat eskatu zion 1802an Re...\n...inarritzat harturik, haren seme R. Mª Azkue handiak Parnasorako Bidea(1896) liburua atondu zuen, aitak idatzitako olerkiak ...\n...agen eta Gauekon, Iruñeko Tuten, Gasteizko Galipo, Parnaso eta Blancan, Azkoitiko Atraskuan, eta beste hainbatetan. Ze...\nUztapide. Egilea(k) MENDIGUREN ELIZEGI, Xabier. Ortzadar, Editorial Iparraguirre, S.A. 2012 (2)\n... nuke nik, idazten jarraitzeko. Dena dela, Parnasoko korridoreetan ez ibili arren, ni baino gazteagoak diren ofi...\nYuri Sam: Otoitza. Sorginaren berpiztea. Egilea(k) VALVERDE, Jaime. Euskera, Euskaltzaindia 2013 (7)\n...Kl, 34) «Baina azkenean... preso hartu eta Parnaso izeneko psikiatrikoan sartu dute Evohé.»Musika arranguratsu...\n...iten du:(Y, 17) «Henk ezagutu dut parnasoan. Parnasoan Henk, Henk ezagutu dut.»\n...aiaz hitz egiten du:(Y, 17) «Henk ezagutu dut parnasoan. Parnasoan Henk, Henk ezagutu dut.»\n...k Parnasoan. Baina orain Yuri Samek aitortzen digu Parnasoa ez dela olerkarien zerua, baizik eta psikiatriko baten izen...\n...l pertsonaia itxuragabe eta lausoak dira, zeinak, Parnaso izeneko psikiatriko batean ezagutuak direnez, eromenaren si...\nParnaso psikiatrikoa dela argitu:(Kl, 34) «Baina azkenean... preso ...\n...ola ezagutu zituen Henk, Wendel, Marcus eta besteak Parnasoan. Baina orain Yuri Samek aitortzen digu Parnasoa ez dela ole...


CÁSTOR OLCOZ:: TUMULTO DE FONEMAS\nTxertoa argitaletxeak plazaratutako Cástor Olcozen bigarren nobela da Tumulto de fonemas –aurretik Horario del fantasma kaleratu zuen–. Hitzen arima ezagutzeko ahaleginetan dabilen Osvaldo gaztearen nahigabeak eta egoera hobe bat lortzearren emandako urratsak agertzen ditu, umore handiz. Hogeita sei urte dauzka, langabezian dago eta hainbatetan porrot egin du oposiziogile gisa. Haatik, hiru karrera amaituak ditu eta tesi bat, aurkeztu gabe. Ama galdu zuenean, lanean hasi behar zuela esan eta esan hasi zitzaion aita. Zer aurkituko eta, oilasko hiltegi batean gauero 35.000 hegazti garbitzeko zeregin gaizki ordaindua. Erabat nazkaturik, tren bat hartu eta norabait alde egitea erabakiko du. Diru gutxi, motxila eta trenean beste bidaiari batek ahaztutako telefono mugikorra baino ez dituenez, Cáritasekoen jatetxera doa.


Gure tratamenduak - Clínica Dental Izaguirre\nHortz protesi bat elementu artifizial bat da, non bere eginkizuna hortz-pieza baten anatomia berreskuratzea den. Masailezurren arteko erlazioa ere berreskuratzen du, baita dimentsio bertikala bueltatu eta hortzak hobetu ere.\nFuntzionalitatea da agian, protesi baten helburu garrantzitsuena, ahoaren erabilpena berreskuratzea ezinbestekoa bait da pazientearen ongizaterako.\nFinko eta mugikorretan banatzen dira hauek. Protesi finkoak alboko hortzetara zementatuta doazenak dira eta beraz, euste hobea dute. Mugikorrak aldiz, kendu eta berriro kolokatzen direnak dira.\nEndodontzia hortz-mamiaren gaxoitasunen diagnosi eta tatamenduaz arduratzen da. Hortz-mamia, hortzaren barruan dauden odol-hodi eta nerbioen multzoa da.\nEndodontzi tratamendu ohikoena, konduktuen tratamendua da. Karies sakon bat dagoenean, hortz-mamia infektatzen da eta tratamendu hau burutu behar da. Hortzaren barrukaldea garbitu eta berriz betetzean datza, hortza bere posizioan mantentzeko.\nHortzen zuriketa, hortz-piezen kolore originala tonu batzuk jaisten dituen hortz-tratamendu estetiko bat da eta hortzak zuriago eta distiratsuago uzten ditu.\nMedikamentuek, edo tea, kafea, zigarroak eta ardo beltza bezalako jaki eta sustantziek eragiten dituzten mantxa gehienak ezabatzen ditu hortz-zuriketak.\nHortz-zuriketa bat egin aurretik gomendagarria da azterketa oso bat egitea.\nOrtodontziak garapenaren aldaketak, aho-arkuaren formak eta masailezurren posizioa ikertu, aurreikusi eta zuzentzen ditu, ahoaren eta aurpegiaren oreka morfologiko eta funtzionala berreskuratu asmoz, eta aurpegiko estetika hobetuz.\ninvisalign®-ek baimendutako klinika gara, eta bracket-en alternatiba ikusezin perfektua izateaz gain, bere tratamendu berritzaileen eskaintzari esker, modu askotariko arazo ortodontikoei soluzioa ematen diegu.\nOdontologiaren adar bat da eta hortza eusten duten hezur eta entzietako gaixotasunak prebenitu, diagonistikatu eta tratatzen ditu.\nAho-garbiketako ohitura txarrak, hortzak eskuilatzeko teknika eskasak, erretzeak, e.a. janari hondarren pilaketa eragiten dute eta hondar hauek, entziak handitu eta narritatzen dituzten bakterietan eragin zuzena dute.\nHortz-inplanteak ahoko eta aurpegi-masailetako zirujauak masail-hezurretan kirurgikoki jartzen dituen epe luzeko osagarriak dira. Honek, berriro ere, gure hortzeria osatzen lagunduko digu, estetikoki oso ondo ikusten den hortz artifizial bat jarriz. Gainera, murtxikatze funtzio guztiak betetzen ditu, hortz natural baten gisara.\nHortz-inplante bat galdutako hortzaren sustraia ordezkatzeko erabiltzen den titaniozko tornillo bat da eta kirurgia bidez masailezurrean, entziaren azpian kolokatzen da. Gerora, zikatrizazio denbora baten ondoren, dentistari ordezko hortza torlojutzea ahalbidaretzen dio.\nAhoaren osasuna umearen osasun orokorraren parte bat da. Odontopediatria, ume eta nerabeen aho-zainketa prebentiboa eta terapeutikoa tratatzen duen espezialitatea da.\nTratamenduan zehar, helbururik garrantzitsuena, umearen tratamenduarekiko jarrera baikorra izatera bideratzea da. Bere konfiantza eta lankidetza lortuz gero, giro ona eta esperientzia positibo bat sortuko da, etorkizunean odontologoarekin eta bere tresneriarekin edukiko diren interakzioetarako oinarri sendo bat ezarriz.\nNahigabeko ohitura bat da, normalean loaldian gauzatzen dena. Gaixoak masailezurra gogorki estutzen du edo hortz-haginak karraskatzen ditu, igurtziz edo irristatuz, eta berauen higadura sortuz.\nArazoa ferula bidez tratatzea gomendagarria da oso. Ferula neurrira egindako erretxinazko elementu bat da, normalean goikaldeko hortzetan kolokatzen dena, hortzen higadura ekiditeko, mastekatzearekin lotutako muskulatura erlaxatuta mantentzeko eta horrela, masailezurreko artikulazio problemak saihesteko.


Txikipedia:Bizikleta - Wikipedia, entziklopedia askea.\nErabilera publikoko bizikletak.\nBizikleta bi gurpil dituen ibilgailu bat da, gainean doanak pedalen bidez mugiarazten duena. XIX. mendean asmatu zen eta XX. mendean asko hasi zen erabiltzen, ibilgailu merkea zelako; hasieran, gizarteko klase pobreenek erabiltzen zuten horregatik, aberatsagoek autoa erabiltzea nahiago baitzuten; era berean, gehiago erabiltzen zen herrialde pobreetan aberatsetan baino. Gaur egun, ordea, gauzak desberdin dira, eta gero eta jende gehiagok erabiltzen du bizikleta baita herrialde aberatsagoetan ere: ariketa fisikoa eskatzen duen ibilgailua da eta, beraz, osasunerako ona da; gainera, garraiobide ekologikoa da, ez baitu erregairik behar eta ez baitu kutsadurarik sortzen.\nBizikleta-mota ugari daude; ugarienak hirirako bizikletak, mendirako bizikletak eta lasterketak egiteko bizikletak dira, baina beste mota gehiago ere badaude: trizikloak, tandemak, garraiorako bizikletak, etab.\nNola funtzionatzen du?[aldatu | aldatu iturburu kodea]\nBizikletaren zelan esertzen bazara, erori egingo zara ibilgailua ez baduzu mugimenduan jartzen. Bizikletan ibiltzen ikasi behar da; behin ikasi ondoren, ibilgailua mugitzen hasten denean, errazago da orekari eustea. Horretarako, zelan eseri eta pedalei eragin behar zaie, atzeko gurpila mugitzeko. Aurreko gurpila, berriz, norabidea erabakitzeko erabiltzen da.\nBestalde, heldulekuan balazta edo frenoaren palanka batzuk daude, abiadura gutxitzeko. Esku bakoitzean balazta edo freno bana daude, bat aurreko gurpila frenatzeko eta bestea atzeko gurpilerako. Horri esker, bi gurpilak frena daitezke edo bat bakarrik, nahi den bezala.\nBizikletaren atalak[aldatu | aldatu iturburu kodea]\nBizikletak koadroa deitzen den euskarri nagusi bat dauka, eta gainontzeko osagaiak koadro horri erantsita doaz. Koadroa metalikoa izaten da, eta, erabileraren arabera, altzairuzkoa, aluminiozkoa, titaniozkoa edo karbono-zuntzezkoa izan daiteke.\nAurrealdean, urkila izeneko pieza mugikor bat du beheko aldean, aurreko gurpila txertatzeko; eta eskuleku edo heldulekua goian, ibilgailua gidatzeko. Izan ere, eskulekua ezker-eskuin mugi daiteke eta, orduan, urkila eta aurreko gurpila norabide berean mugitzen dira. Eskulekuetan, balazta edo frenoak egoten dira, lastertasuna gutxitzeko, bai eta beste osagai batzuk ere.\nErdialdean, gutxi gorabehera, zela edo eserleku bat dauka, bizikletan doana eserita joateko; eta beheko aldean, pedalak, oinekin mugimendua eragiteko.\nAtzealdean, gurpil eragilea dauka; hau da, mugimendua abiatzen duena, pedalkadak transmititutako indarrari esker. Pedalek platerak izeneko halako pieza batzuk dituzte, eta atzeko gurpilak pinoi izeneko beste pieza batzuk, denak halako kate batez lotuta; horrela, pedalkada bakoitzean platerak bira bat ematen du eta, katearen bidez, atzeko gurpileko pinoiak, bira batzuk ematen ditu, gurpila mugimenduan jarriz.\nOrriaren azken aldaketa: 20 maiatza 2019, 11:18.


Etxalatz - Wikipedia, entziklopedia askea.\nEtxalatz Eguesibar (Nafarroa) udalerriko auzoa da; 5 biztanle. Hizkuntza nagusia gaztelania du, XIX. mendearen bukaeran euskara galdu zuelako. Aipagarria da elizan gordetzen den XII. mendeko Andre Mariaren irudi bat.\nIruñetik 12 kilometrotara dago eta bertara ailegatzeko NA-150 hartu behar da.\nOrriaren azken aldaketa: 5 uztaila 2021, 23:05.


Shuangqiao Barrutia - Wikipedia, entziklopedia askea.\nShuangqiao Barrutia (双桥区 txinera sinplifikatuz), Chongqing osatzen duten barrutietako bat da. 2006ko erroldaren arabera, 50.000 biztanle bizi ziren 43,1 kilometro koadroko azaleran, hortaz, barrutiaren dentsitatea 1.160 biztanle/km2 da.\nBarrutiaren mugak honakoak dira: Dazu Konderria iparralde eta hegoaldean, Yongchuan Barrutia ekialdean, eta Rongchang Konderria hegoaldean.\n(Txineraz) Shuanqiao barrutiko gobernuaren webgunea.\nMultimedia: Shuangqiao District, Chongqing\nOrriaren azken aldaketa: 18 martxoa 2021, 00:20.


Azkar aurkitu eta ordezkatu antzeko erregistroak zelula-balioak Excel zerrendan\nExcel-eko fitxan, eskuz idatzitako testuen zerrenda horrelako akats batzuk izan ditzake, antzekoa baina gaizki idatzitako testua aurkitu nahi baduzu, oro har, begiratu eta zuzendu behar dituzu bat banan-banan. Baina, horrekin batera Kutools for Excel'S Fuzzy Lookup funtzioa, karaktere ezberdintasunetan oinarritutako antzeko erregistroak azkar begiratu ditzakezu eta, ondoren, zure testua aldi berean zuzendu.\nAurkitu gelaxka-balioen zerrenda bateko antzeko erregistroak eta ordeztu\nIdatzitako gaizki idatzitako testuak aurkitzeko eta zure beharren arabera zuzentzeko, jarraitu urrats hauei:\n1. Aktibatu lan-orria zuzendu nahi dituzun testuaren baliokideak eta, ondoren, egin klik Kutools > Fuzzy Lookup gaitzeko Fuzzy Lookup panela, ikusi pantaila-argazkia:\n2. In the Fuzzy Lookup panela, konfiguratu ezarpen hauek:\n(1.) Egiaztatu Zehaztu gabe kontrol-laukia hautatutako barrutia konpondu eta gero egin klik botoia, bilatu eta ordeztu nahi dituzun gelaxken zerrenda hautatzeko; (Ohar: Aktibatu aurretik kontrol - laukia Zehaztu gabe Atala ez da kontrolatzen, barruti osoa automatikoki hautatuko da uneko barrutiaren edozein gelaxka sakatzean. )\n(2.) Idatzi gelaxken zerrendatik bilatu nahi dituzun karaktere kopuru maximoa Gehienezko karaktere kopurua eremu;\nOndoren, idatzi zenbaki bat Gelaxkaren katearen luzera gutxienez eremua bilaketa laburrak baztertzeko bilaketa egiteko.\n(1.) Testu zehatz batean oinarritutako antzeko balioa aurkitu nahi baduzu, begiratu Bilatu zehaztutako testua aukera, eta Testu eremua, idatzi bilatu nahi duzun testua.\n(2.) Gelaxkak hainbat hitz badituzte, zelula barruan hitz bakoitza bilatzeko eta hautatzeko, begiratu Zatitu gelaxkak hurrengo karaktereekin Aukera, eta, gero, idatzi zuzenean zure testu-kateak bereizten dituen mugatzailea, komatxo bikoitzekin egingo du inguruan automatikoki, ikusi pantaila-argazkia:\n3. Ezarpenak amaitzean, egin klik Aurki Botoiaren eta hurbileko bat datozen balio guztiak zerrendako testu antzeko testuarekin elkartzen dira. Ikusi pantaila-argazkia:\n4. Ondoren, gaizki idatzitako testua zuzendu dezakezu nahi duzun testura.\n(1.) Egin klik root errotzean eta sartu testu zuzena Balio zuzena Kutxa;\n(2.) Ondoren egin klik Bete edo prentsa Sartu gakoa sartutako testua nodoaren elementu guztiarentzat automatikoki osatzeko.\nEre zuzendu nahi duzun balioa aukeratu dezakezu eta, ondoren, egin klik Bete Aukera exekutatuko zerrendan, balioa nodoaren elementu guztietara esleituko da, ikusi pantaila-argazkia:\n5. Taldeen datu bakoitzerako balio zuzena aukeratu ondoren, egin klik Aplikatu botoia panelaren behealdean. Eta antzeko balio guztiak nahi bezala aldatu dira pantaila-argazkia erakusten den hurrengo pauso gisa:\nFreskatu botoia: Botoi honek panela berriki eguneratutako datuak freskatzeko balio du balio zuzena aplikatu ondoren;\nDesegin Botoi hau: Aukera honekin, laneko orriaren jatorrizko datu balioa azkar berreskura dezakezu datuak berriki eguneratuta.\nDemo: aurkitu antzeko zelulen balioen zerrenda bat bilatu eta ordeztu


Oihanederrek gazteen artean kultura garaikidea eta pentsamendu kritikoa sustatzeko egitasmoa abiatu du - KULTUR SHAREA\nIzena emateko epea urriaren 20an amaituko da. Urriaren 22an, berriz, parte hartuko duten hamabost gazteen izenak jakinaraziko dira.\nGaratu Gasteizko Oihaneder Euskararen Etxean egingo da azarotik abendura bitarteko lau larunbatetan. Larunbat bakoitzean diziplina ezberdinetako aditu eta artistak izango ditugu dinamizatzaile lanak burutzen: Odei Barroso bertso-rapean, Txakur Gorria kolektiboko Malen Amenabarrek eta Mariñe Arbeok autoedizioarenean, Formol Laborategiko Intza Alkain, Edurne Azkarate eta Mikel Ibarguren antzerkigintzaren esparruan, eta azkenengoz, Maider Oleaga zinemagintzan.\nSaio bakoitzaren sormen prozesua arlo sozialeko gatazka baten inguruko hausnarketak zeharkatuta egongo da, eta eztabaida parte-hartzaileen zein taldeko sormen lanaren bidez landuko dira. Gazteek gizartean eragiteko gaitasuna, giza eskubideak eta aniztasuna, euskararen erabilera eta mikromatxismoak eta genero berdintasuna izango dira, hain zuzen ere, kulturaren bidez landuko diren gatazka garaikideak.\nBehin ikastaroa amaituta, partaideek ekimen edo ikuskizun bat antolatuko dute. Oihaneder Euskararen Etxeak dituen azpiegiturak eta baliabideak eskainiko zaizkie eta kultura-kudeaketan trebatzeko aukera izango dute; halaber, ekimenaren antolaketarako diru-saria eta gidaritza-laguntza jasoko dute.\nGaratu programako lantaldea osatzeko 16-25 urte bitarteko hamabost gazte hautatuko dira. Partaideei ez zaie arlo artistiko hauetan aurretiko formakuntzarik eskatuko eta doakoa izango da. Antolatzaileek azaldu dutenez, “programa osatzen duten lantegiak kultura garaikidearen bidez gaur egungo arlo sozialetako gatazken inguruan euskaraz hausnartzeko tresna moduan ulertuko dira. Honenbestez, artean dela edo diseinuan, idazketan, talde-hausnarketetan, kultura kudeaketan, talde zaintzetan edo sare-sozialetako kudeaketan dela, denek izango dute lekua eta egitekoa Garatu taldearen baitan”.\nIzena emateko epea urriaren 20an amaituko da. Interesa dutenek inprimakia bete beharko dute. Urriaren 22an jakinaraziko dira parte hartuko duten hamabost gazteen izenak.\nTags: Garatu, Gasteizko Oihaneder Euskararen Etxea\nHorazz eta Suaia musikariek “Ya vienen” abestiaren bideoklip kolektiboa aurkeztu dute, bira zapatistari ongi etorria emateko\nHistoria hurbilaz idazteko Tene Mujika beka martxan


Txirikil aisialdia taldea aurkeztuko dute San Juan bezperan — Elgetako UdalaTelegram GlyphTelegram Glyph\nTxirikil aisialdia taldea aurkeztuko dute San Juan bezperan\n2011-06-21T15:13:00+02:00 2011-06-21T15:13:00+02:00 2011-06-21T15:13:00+02:00\nBeteta dator San Juan bezpera Elgetan. Ohiko ekintzei Txirikil taldearen aurkezpen ekitaldia gehitzen zaio aurten. Txokolate-jana eta aurkezpen ekitaldia egingo dituzte 16:30ean, Espaloian.\nTxirikil Goibeko elkartearen baitan sortzen den aisialdi talde berria da. Mireia Berriozabalen, Maialen Elortzaren eta Ane Elortzaren ekimenez sortu da taldea. Bideo emanaldia emango dute 16:30ean kafe antzokian hasiko den aurkezpen ekitaldian, eta San Juan suaren inguruko argazki erakusketa inauguratuko dute. Erakusketa hori Ferixa Nagusiko jaiak hasi bitartean egongo da ikusgai Espaloian eta herritarrek emandako argazkiekin osatu dute.\nJolasak eta sua\nSan Juan bezpera ekintzaz beterik dator. Espaloiko ekitaldiaren ostean neska-mutikoek antzinako haur jolasetan gozatzeko aukera izango dute; 17:30ean hasita egingo dituzte Bolatokiko kantxan. Jarraian etorriko dira umeendako afari-merienda (19:00etan, Bolatokian), trikitilariak (20:00etan), txitxiburduntzia (21:00etan, gaztetxeko lautadan), su-jolasen erakustaldia (21:30ean, Bolatokiko kantxan) eta San Juan sua.\nIluntzean piztuko dute Bolatokiko kantxan ondoan egin duten meta. Egunak dira ludotekako eta gaztelekuko neska-mutikoak egurrak, kartoiak eta paperak batzen ari direla. Dagoeneko pila ederra egin dute.